PC #44 - Mart 1999\nPosle svake rečenice o DVD-u slede tri rečenice u kojima se opisuju ograničenja i zaštite koje je nametnula filmska industrija. Najpre ćete se sresti sa regionalnom zaštitom, koja sprečava gledanje diskova kupljenih u dalekim zemljama...\nDigitalno kodiranje pokretne slike pred filmsku industriju stavlja nadu u svetlu budućnost, ali i crnu provaliju propasti. Superiorni kvalitet i niska cena medija mogu da olakšaju distribuciju filmskih hitova i povećaju zaradu, ali proizvodnja tehnički savršenih, nelegalnih kopija predstavlja košmar. Filmska industrija je i do sada imali gubitaka zbog kopiranja VHS kaseta, ali su stvari bile pod kontrolom, pošto je svaka generacija kopija bila slabijeg kvaliteta, pa bi se brzo došlo do granice koju iole posvećen filmofil nije spreman da trpi - kupite original i uživate u filmu! Kopije CD i DVD ploča su potpuno identične originalu, baš kao i kopije tih kopija, a rezultati su poznati svim autorima softvera: piratstvo koje nije moguće zaustaviti. Tu školu je filmska industrija izučila, ali izgleda ne baš do kraja: promocija DVD-a je godinama odlagana i usporavana da bi se osmislile savršene zaštite, ali se dokazuje ono što je u startu mogao reći neki pirat iz dana Spectrum-a: savršene zaštite nema, a ako računar nešto može da primi, on to može i da pošalje.\nIako nema savršene zaštite, može se što-šta učiniti da se kopiranje oteža, ali se time otežava i regularno korišćenje. Korisniku DVD diskova je najteže da prihvati regionalnu zaštitu, tj. ideju da se filmovi kupljeni u jednoj državi ne mogu se gledati u drugim zemljama. Granularnost srećom nije tako fina, pa je svet podeljen na šest regiona: 1 je Amerika, 2 je Evropa, Japan i Južna Afrika, 3 je Istočna Azija, 4 Okeanija i Centralna Amerika, 5 Indija, Afrika i zemlje bivšeg SSSR-a, a region 6 je Kina. U DVD plejeru je kodirana oznaka regiona u kome ste ga kupili, pa ako umetnete disk iz nekog drugog regiona, dobijate poruku o grešci.\nSvet u DVD regionima\nTrenutno se vodi nekoliko sudskih sporova koji osporavaju legalnost ove zaštite - zašto čovek ne bi mogao da disk, legalno kupljen u Americi, gleda na svom uređaju u Evropi? Čak ni konstruktori DVD plejera kao da ne veruju u ovaj princip, pa su (sa znanjem kompanije za koju rade ili na svoju ruku) u softver plejera ugrađivali "zadnja vrata", preko kojih se slobodno menja region. Digla se prilična prašina kada je na Internetu objavljen način da se, preko "ilegalnih" menija u koje se ulazi pritiskom na Eject, A i B pre uključenja, menja region na Akai DV-P1000 plejeru (ne pokušavajte ovo ako tačno ne znate šta radite, jer možete onesposobiti uređaj), ali izgleda da kompanija i dalje nije ukinula taj takozvani Multizone Unlock Code.\nKada se radi o računarskim DVD čitačima, stvari su za nijansu fleksibilnije postavljene: pošto kupite uređaj, možete izabrati regionalni kod i kasnije ga menjati, ali najviše četiri puta, posle čega je on "zapečaćen". Nije jasno koji je smisao tih dopuštenih promena - ako gledate filmove sa raznih strana, brzo ćete "potrošiti" sve četiri promene, pa od njih nemate koristi, osim ako prodajete uređaj nekome u drugoj zemlji, što je gotovo neverovatno.\nSoftver ili hardver\nKod računarskih DVD čitača prve i druge generacije ova regionalna zaštita je softverske prirode, pa se gotovo trivijalno prevazilazi. Postala je potpuno besmislena kada je Erwin van den Berg u svoj veoma poznati shareware program Remote Selector (preuzmite ga sa www.visualdomain.net), koji se koristi za kontrolu DVD plejera pomoću prigodnog daljinskog upravljača ili bežične tastature, ugradio funkciju promene regionalnog koda koja nije ograničena limitima.\nProizvođači DVD-ROM uređaja neko vreme nisu reagovali, a onda su neki od njih počeli da smišljaju ozbiljnije zaštite: promene bi se upisivale u EEPROM na samom drajvu koji bi, kada se ispuni kvota, odbijao da izvrši odgovarajuću komandu. Jedan od prvih DVD uređaja na kojima je primenjena takva zaštita je Creative PC-DVD Encore, izvanredni "petobrzinac" koji smo predstavili u januarskom broju "PC"-ja. Ista zaštita je primenjena u Panasonic LF-D101 2X čitaču, 4X čitaču koji se ugrađuje u Compaq Presario računare (GD-2500) i nekim Denon modelima. Veoma opsežnu tabelu uređaja i zaštite na njima naći ćete na www.datatestlab.com, dok sa www.visualdomain.net možete da preuzmete program Drive Info, koji će proveriti vaš uređaj i javiti da li je u njega ugrađena hardverska zaštita. Pokazuje se da većina modernih 5X uređaja i dalje nema hardversku zaštitu, mada se može očekivati da ona vremenom postane univerzalna... ako poverenje u nju ne bude poljuljano.\nRazlozi za takav gubitak poverenja već postoje: zbog čestih ispravki bagova, većina današnjih uređaja koristi flash BIOS-e. U takve uređaje spadaju i DVD-ROM čitači, pa su hakeri počeli da objavljuju na Internetu razne verzije BIOS-a koje zaobilaze regionalnu zaštitu, a instaliraju se podizanjem računara u MS-DOS modu i startovanjem odgovarajućeg programčića. Ma koliko bila softverska, ovakva "hirurgija" na drajvu svakako poništava garanciju, pa se na nju nije lako odlučiti, naročito zbog toga što povratka nema, a nije lako biti siguran koji drajv zapravo imate - često se nalepnice jednog proizvođača lepe na uređaje drugog. Primera radi, u paketu Creative PC-DVD Encore najčešće stiže Panasonic SR-8583 uređaj sa hardverskom regionalnom zaštitom, ali neki noviji paketi dolaze sa Panasonic DVD5241E drajvom koji nema hardversku zaštitu (prepoznaćete ih po manje upadljivom DVD ROM natpisu u dnu maske koji je bele boje, za razliku od sličnog crnog teksta na DVD5240E drajvu) ili Toshiba SD-M1202, takođe bez hardverske zaštite. Osim toga, za patch treba znati gde je drajv priključen (prvi ili drugi IDE port, master ili slave), razmisliti šta će se desiti pod NT-om, pitati se zašto se drajv više ne predstavlja kao Creative nego kao Matshita, nadati se da se kasnije neće pojaviti problemi...\nU uslovima našeg nesređenog tržišta i pristizanja DVD ploča iz raznih izvora, mnogi će ipak pribegavati ovim nepopularnim potezima i tako možda oštetiti svoj uređaj. Kada se snabdevanje normalizuje, kupovaćemo diskove za region 2, pošto tako dobijamo i titl na hrvatskom, uz nadu da će se u budućnosti pojaviti i srpski titl na novim izdanjima. Finalna napomena za vlasnike Creative Encore 5X čitača: svakako sa www.soundblaster.com preuzmite novi DVDEWUP.EXE softver, pošto verzija dobijena sa uređajem ima bag koji onemogućava direktan pristup titlu na nekim jezicima, među kojima je i hrvatski odnosno srpski.\nVreme će pokazati da li je uvođenje regiona zapravo bila medveđa usluga filmskoj industriji: kanali stvoreni da bi se preko Interneta distribuirale "zakrpe" koje možda i nisu nelegalne koriste se i za distribuciju programa koji isključuju MacroVision zaštitu od kopiranja i prepravke video-rekordera kojima se isključuje CGMS zaštita od kopiranja. Nadajmo se da to neće degradirati ideju DVD-a, jer je kvalitet koji ona donosi neuporediv sa svim što smo kod kuće mogli da gledamo.


Radulović: ASK pokazala nepovratnu kompromitovanost i istrajnost u nezakonitim odlukama - Vijesti.me\nADVOKAT VANJE ĆALOVIĆ MARKOVIĆ REAGOVAO NA ODLUKU\nSud jedno, ASK po svome: Ćalovićeva i Radonjić na sjednici Savjeta\nFoto: Luka Zeković Autori: Mila Radulović, Damira Kalač\nAgencija za sprečavanje korupcije (ASK) ponovo je odlučila da je direktorka MANS-a Vanja Ćalović Marković privatni interes podredila javnom, odnosno da je mjesto u Savjetu te agencije koristila za promociju NVO.\n“Ova odluka još jednom potvrđuje da je ta institucija nepovratno kompromitovana i da su odgovorna lica u njoj istrajna u donošenju nezakonitih odluka i nepoštovanju sudskih presuda,” rekao je advokat direktorice MANS-a Veselin Radulović.\nU saopštenju Agencije Ćalovićeva se optužuje da je za dvije godine zaradila 54.500 eura, da su prijave koje je ta NVO podnosila Agenciji bile “neosnovane” i sračunate da se paralmentarni izbori 2016. prikažu kao nezakoniti, da je” vrijema rada u Savjetu Ćalović Marković pokušavala da izdejstvuje poseban status za sebe i svoju NVO”.\nAgencija tvrdi da je MANS podnosio prijave u cilju ostvarivanja lične dobiti i fiktivnog pravdanja sredstava donatorima, ali ne navodi dokaze niti ih traži od Delegacije EU, kaže advokat\nUpravni sud je prije mjesec poništio rješenje ASK kao nezakonito, tražeći od Agencije da direktorici MANS-a da priliku da se izjasni na navode o kršenju zakona. Sud je, takođe, naveo da ona nije uvećala zaradu na osnovu projekta sa Evropskom unijom kako je tvrdio ASK, kao i da na sjednicama Savjeta nije odlučivano o inicijativama MANS-a.\nDirektorica MANS-a je uputila pisano izjašnjenje ASK nakon što su odbili da dozvole novinarima da prate njeno saslušanje. Uprkos stavu Upravnog suda, ASK je juče ponovio navode da je “ tokom vršenja javne funkcije, bivša članica Savjeta sklapala ugovore i anekse Ugovora sama sa sobom o uvećanju zarade isključivo na osnovu zaključenog granta sa Delegacijom EU u Crnoj Gori”.\nRadulović: Protiv nove odluke Agencije svakako ćemo pokrenuti upravni spor, gdje ćemo tražiti da Upravni sud ostane pri ranijim stavovima i da spor riješi u meritumu, da bi se stalo na kraj Agenciji u izmišljanju optužbi\nTakve kopirane i u većini slučajeva nezavedene ugovore Agencija će dostaviti nadležnim inspekcijskim službama i po potrebi drugim nadležnim organima radi utvrđivanja njihove validnosti”, zaprijetio je ASK, čiji je direktor Sreten Radonjić.\nVeselin Radulović, međutim, podsjeća: “Upravni sud u presudi kojom je poništio raniju odluku ASK jasno je ukazao da Vanja Ćalović Marković nije ostvarila uvećanje zarade po osnovu ugovora MANS-a sa Delegacijom EU, da taj ugovor opšte ne ukazuju na visinu njene zarade i da ona nije učestvovala u odlučivanju o prijavama MANS-a,” navodi advokat.\nU CG, firma ASK, inače privatno preduzeće, ima veće nadležnosti nego Ustavni sud! E đe smo mi stigli sa našom nezavisnošću i demokratijom?!\nRadonjic pored penzije prima i platu i zna dobro da ce ostati bez te nadoknade ako ne slusa sefa i rodaka Markovica koji ga i poistavi na ovo mjesto a to nije sukob interesa .Samo ovakom diktaturom de se ne postuju ni sucke odluke pokazuju koliko ima demokratije u ovu zemlju, zemlju mafije


Ovo su NATO agenti Aleksandar Vujičić i Ilija Pilipović - Radio televizija Pančevo\n30. novembra 2020. 30. novembra 2020. 0374\nPrismotra nastavlja da analizira članove ozloglašene organizacije “Council for Strategic Policy” (skraćeno CfSP). U pitanju je organizacija nevladinog sektora koja se u poslednjih nekoliko nedelja aktivno spominje u pro-zapadnim medijima, N1 i Danasu. U predhodnom tekstu analizirali smo pojedine članove “CfSP- a” (između ostalih i Dragana Šutanovca, bivšeg Ministra odbrane, koji je vojsku Srbije sveo na štap i kanap), a sada ćemo se pozabaviti kontroverzama dvojice manje poznatih članova.\nBivši konsultant u OEBS-u i Savetu Bezbednosti, Vujičić danas koristi svoje bogato iskustvo da lobira za NATO interese u Srbiji. Radio je i u Poreskoj policiji Srbije kao kadar Demokratske Stranke. Na sajtu “CfSP-a” se oslovljava kao suosnivač ove organizacije. U organizacijama kao što je Šutanovčev “CfSP”, “stručnjak” za pranje novca je veoma važan šraf, a Vujičić u ovom slučaju predstavlja upravo to.\nMašinski inženjer i suosnivač “CfSp-a”, Pilipović je jedan od najbližih saradnika Dragana Šutanovca. Njegova celokupna karijera praktično je vezana za bivšeg Ministra odbrane. Pilipović je od 2008. do 2012. godine bio direktor sektora za materijalne resurse upravo u tom Ministarstvu. Za njegovo poslovanje u ovom periodu vezuje se i dobro poznata afera o nabavci neadekvatnog sistema veza za potrebe Vojske Srbije (koju mediji još oslovljavaju i kao “slučaj veza”). Naime, Pilipović je 2014. godine optužen da je sklopio veoma štetne ugovore za nabavku telekomunikacione opreme za Vojsku Srbije. Ovi ugovori koštali su Srbiju 120 miliona evra, a nabavljena oprema bila je u potpunosti nefunkcionalna i neprilagođena srpskom telekomunikacionom sistemu. Sa ovim ugovorima Pilipović je praktično sahranio srpsku avijaciju na dugi niz godina.\nI pored ovoga, na sajtu “CfSP-a” stoji veoma licemerna tvrdnja da su, za vreme Pilipovićevog delovanja, “kapaciteti Vojske Srbije značajno unapređeni u tehničkom materijalnom smislu”. Opšte je poznata činjenica da su Dragan Šutanovac i njegovi saradnici uništili Srpsku Vojsku više nego bilo koja armija u brojnim ratovima 20 veka. Zato i ne čudi činjenica da je NATO odabrao upravo bivšeg predsednika Demokratske Stranke kao svog glavnog lobistu u Srbiji.\nZavršen Krizni štab, glava tema dolazak građana iz inostranstva\nU Starčevu održano državno ragbi prvenstvo, domaćim klubovima tri pehara\nMinistar Šarčević u Plandištu\nMica Milakov 23. oktobra 2019. 24. oktobra 2019.\nObeležen 8. novembar – Dana grada Pančeva\nMica Milakov 8. novembra 2019. 8. novembra 2019.


Internacionalni teatarski festival MESS podržao JMBG proteste\nInternacionalni teatarski i filmski festival MESS saopštio je da podržava građanske proteste izazvane neusvajanjem Zakona o jedinstvenom matičnom broju BiH zbog kojeg od februara djeca rođena u BiH nemaju zvanični identitet, nemaju jedinstveni matični broj građanina i ne mogu ostvariti bilo koje pravo koje je uvjetovano posjedovanjem jedinstvenog matičnog broja.\nU znak podrške protestima, na kancelarijama Festivala simbolično su okačene JMBG zastave. Organizatori MESS-a pozvali su teatarsku i umjetničku javnost i vjernu publiku, da podrže mirne proteste i učestvuju u demokratskim promjenama u našoj državi.\n“Kao institucija sa više od pola stoljeća tradicije antifašističkog, antidiskriminatornog i humanističkog djelovanja dajemo svoj glas za bh. bebe, za najmlađe građane i građanke Bosne i Hercegovine za čiji se identitet moramo izboriti i na čiju budućnost moramo misliti! Pozivamo našu vjernu publiku, koja odlično razumije progresivne ideje i ideje slobode koje promoviramo i njegujemo decenijama kroz vrhunsku teatarsku umjetnost, da podrži mirne proteste i da svoj glas protiv indiferentnih vlastodržaca, kojima nije svet ljudski život!", stav je Direkcije Festivala MESS.


► Tači: Jordan će podržati učlanjenje Kosova u Interpol i druge međunarodne\n25.09.2018 | 13:40h ► 19:26h Brisel\n„ Jordanski kralj Abdulah II mi je potvrdio punu podršku učlanjenju Kosova u Interpol i druge međunarodne organizacijame“, napisao je Tači na svom profilu na Fejsbuku, gde najčešće objavljuje informacije o susretima koje ima u Njujorku.\nNa sastanku se razgovaralo o saradnji dve zemlje u svim oblastima, posebno u oblasti bezbednosti i borbi protiv globalnog terorizma.\nKosovski predsednik se do sada na marginama zasedanja Generalne skupštine UN-a susreo sa više državnika, premijera i ministara spoljnih poslova zemlja učesnica zasedanja UN-a.\nU kosovskoj delegaciji su, pored predsednika Tačija, i premijer Ramuš Haradinaj i šef kosovske diplomatije Behdžet Pacoli.\nTači traži podršku islamskih zemalja za nova priznanja i članstvo u međunarodnim organizacijama\nPredsednik Kosova Hašim Tači razgovarao je danas u Njujorku sa generalnim sekretarom Organizacije za islamsku saradnju (OIS) Jusefom bin Ahmadom Al-Otaiminom od koga je zatražio podršku OIS-a za nova priznanja nezavisnosti Kosova i učlanjenje u međunarodne organizacije.\n"Predsednik Tači je zatražio od sekretara Al-Otaimina podršku OIS-a u procesu povećanja broja priznanja Kosova, u procesu učlanjenja Kosova u Interpol i ostale međunarodne organizacije. OIS je i u prošlosti podržavao Kosovo u povećanju broja priznanja i učlanjenju u međunarodne organizacije. Očekujemo nastavak vaše podrške", rekao je tokom sastanka kosovski predsednik. Navodi se i da je generalni sekretar Organizacije za islamsku saradnju rekao da će OIS nastaviti sa podrškom Kosovu.\nSastanku su prisustvovali i premijer Kosova Ramuš Haradinaj i ministar spoljnih poslova Bedžet Pacoli.


Nemačka : Žene na čelu ministarstava odbrane i policije - Ekonomske Vesti\nDemografija Evropska unija\nNemačka : Žene na čelu ministarstava odbrane i policije\n6. dec. 2021 6. dec. 2021 Ruža Ćirković 0 Comments\nU sredu 8.decembra nemački Bundestag će izabrati novog nemačkog kancelara.\nPošto su Socijaldemokratska partija Nemačke, Savez 90/Zeleni i Liberalna partija potvrdili koalicioni sporazum, nema sumnje da će Angelu Merkel (CDU) na tom mestu zameniti Olaf Šolc (SPD), dosadašnji nemački ministar finansija i bivši gradonačelnik Hamburga.\nŠef Liberalne partije Nemačke i protivnik povećanja poreza i ukidanja kočnice za zaduživanje, Kristijan Lindner biće ministar finansija, a kopredsedavajuća Zelenih Analene Berbok ministarka inostranih poslova.\nPrema izveštajima nemačkih medija najviše je muke bilo oko izbora novog ministra zdravlja, navodno se niko, u ovoj teškoj korona – situaciji, nije otimao za to mesto.\nAli je konačni izbor socijaldemokrate i lekara Karla Lauterbaha, čestog gosta nemačkih televizija i popularnog u javnosti u ova teška vremena, dočekan s velikim odobravanjem medju predstavnicima svih partija, sem Alternative za Nemačku, a posebno medju predstavnicima medija.\nAlternativa za Nemačku je zamerila što Karla Lauterbaha sopstvena partija dosad nije videla kao dovoljno velikog stručnjaka da bi ga postavila na bilo kakvu stranačku zdravstvenu funkciju, a sad odjednom i pravo – ministar.\nSocijaldemokratska partija je izazvala pažnju i odlukom da na mesta ministara unutrašnjih i ministra odbrane postavi dve žene.\nNaslednica Horsta Zeehofera (CSU), koji je najavio odlazak u političku penziju, biće Nensi Feser, a naslednica ministarke odbrane Anagret Kramp-Karrenbauer (CDU) biće Kristine Lambert.\nU Nemačkoj, čijim kompanijama se ozbiljno prigovara na malom broju žena na čelu uprava, političari i mediji veoma paze na rodnu ravnopravnost, pa se u medijima sve profesije obavezno navode istovremeno u oba roda, recimo političari i političarke, lekari i lekarke, profesorke i profesori…\nS ogromnim razočaranjem je konstatovano da su se za šefa Hrišćansko – demokratske unije (CDU) prijavila tri muškarca (Helge Braun, Frederik Merc i Norbert Rentgen), a nijedna žena.\nZato nije bilo ništa logičnije od vesti da bi Franka Valtera Štajnmajera, predsednika Nemačke, na toj funkciji mogla da zameni žena.\n← Balet zbog koga red prave organi reda\nBitka za Telekom Italija →


Upozorenje iz Vlade: Direktoru GAK "Narodni front" preti smena zbog smrti bebe : Nadlanu.com\nUpozorenje iz Vlade: Direktoru GAK "Narodni front" preti smena zbog smrti bebe\nObjavljeno 26. avg 2013. / 18:20:59\nKako "Blic" saznaje od izvora u Vladi Srbije, direktoru „Fronta“ je predočeno da ima obavezu da preduzme mere iz svoje nadležnosti u vezi sa sumnjom na stručne propuste lekara. Na to mu je, saznaje „Blic“, ukazano nedavno i sada se očekuje njegova reakcija.\n"Ali, ako reakcija izostane, bez obzira na njegovu stručnost dr Stanojević neće ostati na poziciji direktora", kaže naš izvor "Blica".\nMINISTAR DOBIO SINA: Porodila se supruga Nebojše Stefanovića\nPrivatni lekari za smene\nUdruženje „Privatni lekari Srbije” zahteva od Ministarstva zdravlja da i u slučaju GAK „Narodni front”, kao i u drugim zdravstvenim ustanovama gde su se dešavali propusti u lečenju pacijenata, hitno uradi analize i smeni rukovodeći kadar, koji je i najodgovorniji za organizaciju i stručni rad bolnice.\nZdravstvena inspekcija Ministarstva zdravlja podnela je Javnom tužilaštvu prekršajne prijave protiv dva lekara u GAK “Narodni front” i krivičnu prijavu protiv jednog lekara, gotovo izvesno dr Zagorke Milovanović, koja 29. jula nije prepoznala da je jedna beba Branislave Branković životno ugrožena. Zbog toga joj nije urađen carski rez, što je za rezultat imalo tragičan ishod - smrt jedne od beba.\nDr Stanojević je ovim povodom najpre rekao da su lekari morali da prepoznaju da je plod ugrožen i da se nije smelo čekati sa carskim rezom, ali je samo dan nakon toga odbacio krivicu lekara za smrt bebe.\nTo je bio razlog da ceo slučaj prekontroliše zdravstvena inspekcija, a ministarka zdravlja dr Slavica Đukić Dejanović naloži vanredni stručni nadzor. Podignuta je i krivičnu prijava zbog sumnje za nesavesno pružanje lekarske pomoć.\nDo dr Stanojevića juče nismo uspeli da dođemo kako bismo dobili komentar naših saznanja.\n29. jul: Branislava Branković je na porođaju u GAK “Narodni front” ostala bez jedne bebe, dok se lekari bore za život druge. Porodica tvrdi da je lekarka odbila da carski rez obavi pre zakazanog termina.\n30. jul: Direktor porodilišta dr Dušan Stanojević rekao je da su lekari morali da prepoznaju da je plod ugrožen.\n30. jul: Zdravstvena inspekcija Ministarstva zdravlja ušla je u porodilište kako bi utvrdila da li je bilo propusta.\n31. jul: Dr Stanojević menja stav i kaže da ugorženost bebe nije bila tolika da bi se unapred moglo predvideti da će nastupiti smrt, kao i da su lekari uradili sve što su mogli.\n18. avgust: Interna kontrola utvrdila je da je beba preminula zbog propusta lekara.\n24. avgust: Zdravstvena inspekcija podnela je prekršajne prijave protiv dva lekara.\nDušanu Stanojevićgak narodni frontsmenasmena direktora


Pogoršava se situacija u Meksičkom zalivu\nSituacija u Meksičkom zalivu pogoršava se iz dana u dan, nakon što ni najnoviji pokušaj kompanije Britiš Petroleum da zaustavi izlivanje nafte nije uspio. Obamina administracija upozorava Amerikance da se pripreme za najgori scenario.\nBritiš Petroleum okreće se se sedmom planu za zaustavljanje izlivanja nafte u vode Meksičkog zaliva. Nakon neuspjeha najnovijeg pokušaja, zvaničnici te kompanije priznaju da bi mogli proći mjeseci prije nego što se izlivanje u poptunosti zaustavi.\n“Pomoćna bušotina, koja bi trebalo da bude završena u avgustu, svakako je krajnje rješenje ove situacije”, kaže izvršni direktor kompanije Bob Dadli.\nGlavni savjetnik predsjednika Obame za zaštitu životne sredine, Kerol Brauner, međutim upozorava Amerikance da se pripreme za najgori scenario.\n“Mislim da bi Amerikanci trebalo da znaju da je moguće da će se nafta izlivati do avgusta kada bi trebalo da budu završene pomoćne bušotine.”\nPrema novoj metodi, roboti na dnu okeana preseći će cijev iz koje ističe nafta i pokriti je ljevkastom napravom koja treba da prikuplja naftu. BP planira da pumpa zagrijanu morsku vodu prema oštećenoj bušotini, da bi i nafta koja stiže do površine imala višu temperaturu. To bi trebalo da spriječi formiranje leda u cijevi, koji je omeo prethodni pokušaj zapušavanja pukotine.\n“Ljudi koji rade na zaustavljanju izlivanja nafte su međutim već umorni, psihološki iscrpljeni. I zbog toga su možda skloni da prave više grešaka", smatra profesor na unirezitetu države Teksas Ted Peca.\nNaučnici su u međuvremenu saopštili da se nafta proteže kilometrima na dubini od više stotina metara. Direktor BP-ija je međutim odbacio te tvrdnje.\n"Nafta je na površini vode. Ona uglavnom ne ostaje na dubini, već se razliva po površini zbog razlike u gustini", naglasio je direktor Britiš Petroleuma Toni Hejvord.\nŠestonedjeljeno isticanje nafte u Meksički zaliv je vjerovatno najveća ekološka katastrofa sa kojom se se Sjedinjene Države suočile.


Preporuka: 1776 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 999 / Link / Replika: 27 / Molimo vas da se ulogujete ili registrujete da biste mogli da šaljete komentare.\nPreporuka: 1554 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1554 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 1443 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1332 / Link / Replika: 3 / Molimo vas da se ulogujete ili registrujete da biste mogli da šaljete komentare.


'RADNO' U PARLAMENTIMA: Usvojen državni i entitetski budžeti! - GlobalCir\nBudžet u iznosu od oko 1,8 milijardi KM usvojen je u ovom domu koncem godine, ali da bi potpuna procedura usvajanja tog najvažnijeg finansijskog dokumenta države bila okončana potrebno je da ja potvrdi i Dom naroda u oba čitanja u identičnom tekstu.\nZakon predviđa ograničavanje visine otpremnine za dužnosnike na maksimalno 10.000 KM ukoliko u vrijeme obavljanja dužnosti ostvare pravo na penzioniranje. Sadašnji zakon omogućava nekima isplatu otpremnine ponekad i veću od 30.000 KM.\nJedan od pet reformskih zakona kojima se unapređuje finansijska stabilnost u BiH i vrši usklađivanje ovog zakona s odgovarajućim direktivama Evropske unije Prijedlog zakona o osiguranju depozita u bankama BiH poslanici su podržali.\nPoslanici su danas obnovili mandat Marinu Vukoji sekretaru Predstavničkog doma Parlamentarne skupštine BiH, a odlučili su da se o imenovanju Jasmina Terovića iz Stranke demokratske akcije (SDA) za sekretara Zajedničke službe Parlamentarne skupštine BiH te razrješenju s dužnosti dosadašnji sekretar Kenana Vehabovića iz SBB-a naknadno izjašnjavaju.\nNa kraju sjednice poslanici su jednoglasno dali saglasnost na potpisivanje brojnih međunarodnih finansijskih ugovora čija je vrijednost veća od milijarde eura, a namijenjeni su za realizaciju projekta iz oblasti cestogradnje, komunalne privrede, privrede i ekologije.\nPredsjedavajući Predstavničkog doma PSBiH Danis Zvizdić (SDA) najavio je da bi peta hitna sjednica Doma mogla biti zakazana za 23. ili 30. decembra ovisno od toga da li će sva procedura biti okončana. Na toj sjednici očekuje se imenovanje novog saziva Vijeća ministara BiH, više od 14 mjeseci nakon održanih parlamentranih izbora.\nPredstavnički dom Parlamenta FBiH usvojio budžet za 2020.\nPoslanici u entitetskoj skupštini usvojili budžet RS-a za 2020.\nPoslanici u Narodnoj skupštini bh. entiteta Republike Srpske usvojili su sinoć na 8. posebnoj sjednici budžet RS-a za 2020. godinu u iznosu od 3,425 milijardi maraka, kao i Zakon o izvršenju budžeta i Program ekonomskih reformi RS za period 2020-2022. godina.\nPoslanici su usvojili i Zakon o izmjenama Zakona o doprinosima, Odluku o iznosu garancija koje može izdati RS u 2020. godini, Odluku o dugoročnom zaduživanju RS u 2020. godini i Odluku o kratkoročnom zaduživanju RS emisijom trezorskih zapisa za 2020. godinu.\nUsvojeni Program ekonomskih reformi RS za period 2020-2022. godina ima sedam prioriteta – povećanje konkurentnosti i produktivnosti privrede, s ciljem povećanja plata, održiv zdravstveni sistem, efikasan ukupan javni sektor, obrazovni sistem i tržište rada prilagođeni potrebama privrede, poboljšanje demografske pozicije RS, istraživanje, razvoj, inovacije i digitalna ekonomija, te evropske integracije, regionalna i međunarodna saradnja.\nKOSOVO I SRBIJA NISU ‘DVIJE NJEMAČKE’! Tahiri: Ako Srbija ne prizna Kosovo imat ćemo rat!


HomePolitikaVulin: U Hrvatskoj je heroj svako ko je ubijao Srbe\n30/05/2021Redakcija BALKAN TVPolitika, Vesti0\nMinistar unutrašnjih poslova i lider Pokreta socijalista (PS) Aleksandar Vulin izjavio je danas, povodom vraćanja čina i odlikovanja Branimiru Glavašu, osumnjičenom za ratne zločine nad Srbima, da je potpuno nevažno koja stranka vlada Hrvatskom i da kada je u pitanju odnos prema Srbima između hrvatskih partija nema razlike.\n„Svako ko je ubijao Srbe, za njih je heroj i čak ni pravosnažne presude hrvatskih sudova nisu razlog da se ubice Srba ne unaprede i nagrade. Milanović je vratio činove i odlikovanja ustaši, osuđenom ubici srpskih civila, Branimiru Glavašu. Da li je to Hrvatska preko koje mi treba da uđemo u EU, da li su to vrednosti koje Srbija treba da usvoji kao svoje?”, poručio je Vulin, prenosi Tanjug.\nKako je saopšteno iz PS, Vulin je komentarišući potez hrvatskog predsednika Zorana Milanovića, koji je Glavašu vratio odlikovanja i čin general-majora, istakao da očekuje da potpredsednik Vlade Hrvatske, predstavnik Srba Boris Milošević, „zatraži izvinjenje predsednika Hrvatske i povlačenje odluke o nagrađivanju ustaše i ubice”.\n„Hrvatski ambasador bi morao da bude pozvan da nam objasni neobjašnjivo, zašto se nagrađuje dokazani ustaša i ubica”, dodao je Vulin.\nAmerički vojnici otkrili informacije o nuklearnom oružju u Evropi


Petković: Političari iz Prištine pritiscima potvrđuju ugroženost Visokih Dečana - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Političari iz Prištine pritiscima potvrđuju ugroženost Visokih Dečana\nSvaka vrsta političkog pritiska koji dolazi iz Prištine da se manastir Visoki Dečani izuzme sa liste najugroženije evropske baštine, samo su dodatna potvrda o njegovoj ugroženosti.\nPodsetiću da je svaki napad na objekte Srpske pravoslavne crkve na prostoru Kosova i Metohije, a samo za mesec i po dana bilo ih je čak 11, bio praćen antisrpskom retorikom političkih lidera u Prištini. Zbog toga se i najnovija poruka o Visokim Dečanima ne može tumačiti drugačije, nego kako nova pretnja bezbednosti ove svetinje i manastirskom bratstvu.\nUgroženost manastira Visoki Dečani notirali su u svojim izveštajima i “Evropa Nostra” i Unesko, a ukoliko u Prištini ne veruju ovim organizacijama ne bi bilo loše da pročitaju i poslednji izveštaj Stejt departmenta u kome se posebno ističe osetlјiv položaj manastira Visoki Dečani.\nReč je o najčešće napadanom objektu Srpske pravoslavne crkve na Kosovu i Metohiji, koji se od 2006. nalazi na Uneskovoj listi svetske baštine u opasnosti i pod dvadesetčetvoročasovnom zaštitom jedinica KFOR-a.\nManastir je oružano napadan čak četiri puta, dva minobacačka napada izvršena su 2000. godine, u vreme martovskog pogroma 2004. na manastir je ispalјeno osam minobacačkih granata, a 2007. godine je izvršen još jedan minobacački napad, koji je rezultirao i sudskom presudom”. Takođe, 2014. godine na zidovima manastira ispisani su grafiti „UČK ISIS”, a u januaru 2016. godine ispred manastira su uhapšena četvorica naoružanih kosovskih Albanaca, od kojih su dvojica bili na crnoj listi simpatizera Islamske države.\nZbog toga bi bilo svrsishodnije, da umesto pisama sa nepostojećom argumentacijom, vlasti u Prištini potpišu ukaz o povraćaju 24 hektara oduzete manastirske zemlјe i tako bar pokažu da poštuju vlastite zakone, ako već ne veruju svetskim organizacijama.


Apartman Eol - Smeštaj u BeograduSmeštaj u Beogradu\nNovi Beograd Studio Milentija Popovića 2 26 m²\neograd Smeštaj – Apartman Eol je luksuzno opremljen studio apartman, idealan za smeštaj 1-2 osobe. Nalazi se u ulici Milentija Popovića 5v, na Novom Beogradu, u blizini brojnih sedišta internacionalnih organizacija, a u neposrednoj blizini nalazi se hotel Hyatt. Apartman Eol ima 26m2, nalazi se na 11 spratu zgrade sa 4 lifta, a iz stana se pruža prelep pogled na ceo Novi Beograd. Stan ima dnevnu sobu sa udobnim bračnim ležajem, kao i trpezariju, kompletno opremljenu kuhinju i kupatilo sa tuš kabinom. Apartman na Novom Beogradu kompletno je namešten novim nameštajem, a kuhinja je opremljena modernom belom tehnikom. Dodatni sadržaj u apartmanu su LCD, klima uređaj, kablovska tv, internet, posteljina i peškiri, pegla, mašina za pranje i sušenje veša. Apartman Eol nalazi se u blizini TC Ušće, kao i obala Dunava sa šetalištem, odlično je povezan sa centrom grada, do kojeg možete stići za nekoliko minuta prevozom. Obezbeđeno je i garažno mesto unutar zgrade apartmana.


Da li nam predstoji još jedan efikasan okršaj ovih timova? - Sportske novosti\nNaslovna Fudbal H2H Fudbal Da li nam predstoji još jedan efikasan okršaj ovih timova?\nDa li nam predstoji još jedan efikasan okršaj ovih timova?\nSa početkom od 17 sati i 30 minuta na programu je utakmica 10. kola bahreinske Premier League u kojoj će se sastati ekipe Al-Budaiya i Al-Hidd.\nAl-Budaiya se trenutno nalazi na 7. poziciji, na svom kontu ima 9 osvojenih bodova, a do sada je ostvario 2 pobede, 3 remija i 4 poraza.\nAl-Hidd, sa druge strane, ima skor od 3 pobede, 2 remija i 3 poraza zbog čega se uoči današnjeg meča nalazi na 5. poziciji i to sa ukupno 11 poena.\nMeđusobne utakmice: Al-Budaiya – Al-Hidd (www.flashscore.com)\nKada je reč o međusobnim utakmicama između Al-Budaiye i Al-Hidda, možemo da primetimo da su u periodu od marta 2017. do januara 2021. godine, tokom kojeg su odigrale 5 susreta, ove dve ekipe bile veoma raspoložene za postizanje golova.\nNa tih 5 utakmica njihove mreže su se zatresle ukupno 18 puta, što nam daje prosek od skoro 4 gola po meču, a što je bilo dovoljno za redovan prolaz tipova ”GG” (1,65), ”3+” (1,70) kao i njihove kombinacije ”GG3+” koja se danas plaća odličnom kvotom 2,15. Šta vi mislite, hoće li Al-Budaiya i Al-Hidd i ovog puta biti efikasni?\nPrethodni tekstGolovi neće izostati ni ovoga puta?\nSledeći tekstMirne mreže na severu Afrike?!


BEOGRAD /PRIŠTINA - Izaslanik generalnog sekretara UN za pregovore o statusu Kosmeta Marti Ahtisari predložio je juče pregovaračkom timu kosovskih Albanaca da uz postojećih pet na Kosmetu bude formirano još devet opština u kojima bi vlast imala srpska zajednica, saznaje Srna od izvora bliskih Ahtisarijevom timu.\nPredsednik Kosova Fatmir Sejdiju rekao je novinarima da će kosovska delegacija prihvatiti da se u procesu decentralizacije lokalne uprave na Kosovu formira samo pet novih opština i proširi teritorija jedne, već postojeće opštine Novo Brdo.\nPRIŠTINA KOČI PREGOVORE\nČlan beogradskog tima za pregovore o statusu Kosova i Metohije Dušan Bataković ocenio je danas da je glavni zastoj u pregovorima o decentralizaciji nastao zbog albanske strane, dodajući da Marti Ahtisari u Prištini nastoji da ubedi Albance ili obezbedi političku volju da se izađe s osetnijim ustupcima.\nZAHTEVI SRPSKE LISTE\nLider Srpske liste za KiM Oliver Ivanović izjavio je da Srbi zahtevaju formiranje još dve nove opštine u odnosu na one koje su već predložene - Prilužje i decentralizaciju postojeće opštine LJipljan.\n- Izvesno je da decentralizacija treba da znači stvaranje uslova da Srbi ostanu ovde. Vrlo je važno da budu formirane nove opštine, ali je jednako važno da ovlašćenja novih opština pokriju sve one oblasti za koje su Srbi zainteresovani: primarno i sekundarno školstvo i zdravstvo, socijalna politika, uticaj na privatizaciju, gazdovanje javnim preduzećima i javnim površinama u opštinama i izvestan uticaj na izbor kadrova u oblasti policije i sudstva - rekao je Ivanović.\n- Srbi bi imali 82 odsto vlasti u opštinama u kojima žive. Oni bi uz ostalih 18 odsto Srba, koji žive u multietničkim opštinama, zajedno držali 24 odsto teritorije Kosova što je enormno više od procenta koji Srbi čine u ukupnom broju stanovnika Kosova - rekao je Sejdiju i naveo da kosovska delegacija neće da prihvati da Srbi dobiju više od 10 opština.\nAhtisari je potom razgovarao sa poslanicima Srpske liste za Kosovo i Metohiju.\n- Pokušali smo da mu ukažemo na probleme sa kojima se susreće srpska zajednica u južnoj srpskoj pokrajini - rekao je za Glas Ranđel Nojkić.\nOni su Ahtisariju skrenuli pažnju na probleme sa kosmetskim institucijama i inplementacijom postignutih dogovora.\n- Rekli smo mu i na konkretnim primerima dokazali da su Albanci u razgovorima skloni da prihvate određene predloge, i da izražavaju spremnost da zaštite prava drugih nacionalnih zajednica, ali da to ne sprovode na terenu - istakao je Nojkić.\nOn je dodao i da su članovi delegacije pokušali da objasne Ahtisariju da su rešenje budućeg statusa Kosova i decentralizacija dva najbitnija pitanja za opstanak Srba u pokrajini.\n- Takođe smo mu predočili da sporazumno rešenje budućeg statusa KiM, kako sada stvari stoje, nije moguće jer na albanskoj strani nema iskrenosti i volje da se dođe do kompromisnog rešenja - zaključio je Nojkić.\nSrbi "višak" u parlamentu Kosova\nPopović: Nema govora o podeli\nSeptembar kao mesec izručenja i pridruženja\nReakcije povodom obelodanjene strategije o državi svih Albanaca


Zabranjen spot sa devojčicom, ali evo novog, sa dve BEBE i pričom o vantelesnoj oplodnji | Luftika\nZabranjen spot sa devojčicom, ali evo novog, sa dve BEBE i pričom o vantelesnoj oplodnji\nPrvi je zabranjen zbog zloupotrebe deteta, a novi predizborni spot SNS-a prikazuje dve bebe i donosi priču o vantelesnoj oplodnji u Srbiji.\nAleksandar Vučić je na svom Instagram profilu sinoć objavio taj novi spot.\nVTO finansira država\nZanimljivo je, inače, da stranka pravi predizborni spot u kome se naglasak stavlja na vantelesnu oplodnju koju finansira država.\nFinansiranje vantelesne oplodnje za parove u Srbiji postoji od 2006. godine, pre nego što je SNS došao na vlast. Ova tema bila je aktuelna i pre – Vučić je još letos najavljivao da će država za pronatalitetnu politiku u narednom periodu odvojiti oko 500 miliona evra, kao i da će vantelesna oplodnja biti besplatna u celoj Srbiji, bez obzira na broj pokušaja.\nParovi u Srbiji imaju trenutno pravo na tri besplatne veštačke oplodnje o trošku Republičkog fonda za zdravstveno osiguranje.\nPredsednik svojim primerom pokazuje da je zakon samo mrtvo slovo na papiru\n“Roditelji koji su pristali da svoju decu eksponiraju na ovaj način su tek, u najmanju ruku, čudni. Na ovaj način su zauvek obojili svoju decu, stavili ih u kontekst političke partije i veliki teret na njihova mala leđa. Prolazna je svaka vlast, a ta deca će nositi celog života teret jedne političke opcije o čijim će se namerama i delima mnogo pričati u budućnosti”, zaključuje MIrkovićeva.\noznakealeksandar vučić predizborni spot sns


U Opštini Zvezdara održana prezentacija projekta Evropske unije za održivi povratak interno raseljenih lica : Gradska opština Zvezdara\nU Opštini Zvezdara održana prezentacija projekta Evropske unije za održivi povratak interno raseljenih lica\nU Gradskoj opštini Zvezdara je u četvrtak, 22.11. održana javna prezentacija projekta „Održivi povratak – podrška i osnaživanje” koji finansira Evropska unija posredstvom Delegacije Evropske unije u Republici Srbiji, na kojoj je bilo prisutno 83 učesnika. Pored interno raseljenih lica, na prezentaciji su bili prisutni i predstavnici UNHCR-a, Međunarodne organizacije za migracije Kosovo* , Gradske opštine Zvezdara, Danskog saveta za izbeglice, udruženja „Božur” i „Zavičaj”.\nProjekat sprovodi Danski savet za izbeglice sa gradom Kragujevcem i organizacijama „Božur” i „Sveti Spas” u bliskoj saradnji sa Kancelarijom za Kosovo i Metohiju, Komesarijatom za izbeglice i migracije, UNHCR-om, opštinama u Srbiji i drugim relevantnim akterima. Ukupna vrednost donacije koju je Evropska unija obezbedila za ovaj projekat je 444.476,33 evra.\nProjekat je deo šireg programa „EU podrška održivim rešenjima za interno raseljene i reintegraciju povratnika”, koji finansira Evropska unija posredstvom Delegacije Evropske unije u Republici Srbiji, čija vrednosti iznosi 5. 650 000 evra.\nU ime Gradske opštine Zvezdara prisutne je pozdravio Miroslav Marinović, član Veća GO Zvezdara koji je prisutne obavestio o aktivnostima koje GO Zvezdara sprovode, a koje imaju za cilj poboljšanje uslova života interno raseljena lica na teritoriji Zvezdare, na nakon toga Milosava Smiljanić iz Danskog saveta za izbeglice, Slavica Milunović iz organizacije „Božur” i Alper Rekathati iz IOM Kosovo (International Organizations for Migration) su informisali o ciljevima, planiranim rezultatima i dostupnoj pomocći u okviru projekta, kao i na koji način mogu da pristupe i ostvare određenu vrstu pomoći.\nZahvaljujući sredstvima Evropske unije, 30 porodica IRL-a će biti podržano da se vrati na KiM kroz obezbeđivanje prevoza porodica i njihovih stvari do mesta povratka i osnovnih povratničkih paketa, u skladu sa njihovim potrebama. Pored toga, u cilju jačanja mogućnosti zapošljavanja, 60 porodica IRL-a će dobiti ekonomske grantove za generisanje prihoda i pokretanje poslovanja, dok će 90 interno raseljenih lica pohađati kurseve ili treninge za stručno osposobljavanje.\nInterno raseljena lica su pokazala veliko interesovanje za aktivnosti u okviru projekta, ali i ujedno ukazala na izazove sa kojima se susreću u procesu ostvarivanja prava na povratak i pristupa imovini na Kosovu i Metohiji. Interno raseljena lica su dobila detaljne informacije u vezi pristupa pomoći u okviru projekta i upućena su na relevantne organizacije i institucije koje ih mogu podržati u realizaciji njihovog trajnog rešenja.\nInterno raseljena lica zainteresovana za povratak na KiM se za više informacija mogu obratiti na sledeću adresu:\nDanski savet za izbeglice Srbija\nUl. Sinđelićeva 18, Beograd


PCVesti - Sve više kompanija okreće se poslovanju u oblaku\nby mpcvon 30.07.2010 28.07.2010\nNAJNOVIJE ISTRAŽIVANJE BRITANSKE kompanije Mimecast otkrilo je da sve više kompanija preseljava svoje poslovanje u računarske oblake. Iako se dosada mislilo da su bezbednosni razlozi glavna prepreka za brži prelazak na taj vid poslovanja, skoro 60 posto kompanija koje su učestvovale u istraživanju navode da je računarstvo u oblaku unapredilo njihovu bezbednost.\nIstraživači kompanije Mimecast navode da je 51 posto ispitivanih kompanija već usvojilo neki vid računarstva u oblaku, dok dve trećine razmatra uvođenje te tehnologije (osim pomenutih 51 posto kompanija koje planiraju proširivanje “oblačnog” poslovanja, još 15 posto kompanija razmišlja o početku prelaska na taj način poslovanja).\nIstraživanje je pokazalo da kompanije koje već posluju u računarskom oblaku imaju dobra iskustva s tim vidom poslovanja. Skoro tri četvrtine tih kompanija tvrde da bolje koriste resurse ili da su ostvarile uštede na infrastrukturnim troškovima.\nUčesnici u istraživanju imaju i poneku zamerku – 62 posto ispitanika još uvek brine za bezbednost svojih podataka, dok 74 posto kompanija još uvek ne može da sagleda da li je odnos cena/bezbednost podataka prihvatljiv.\nŠto se tiče kompanija koje već posluju na novi način, najpopularnije usluge su elektronska pošta, čuvanje podataka i bezbednost (sve tri, naravno, u oblaku). Manje kompanije se radije odlučuju za bezbednost u oblaku, a veće za čuvanje podataka u oblaku.\nPiter Bauer, izvršni direktor kompanije Mimecast, kao svojevrsni zaključak istraživanja kaže: ”Veoma je značajna činjenica da više od polovine kompanija koje su učestvovale u istraživanju koristi neki vid poslovanja u oblaku. To jasno ukazuje da njihov prioritet predstavlja bolje korišćenje resursa i podataka, povećannje pouzdanosti i smanjenje troškova”. (M.B.)\n|Search:Find More About Sve više kompanija okreće se poslovanju u oblaku|\nnewsmaster/ 30.07.2010 30.07.2010\nnewsmaster/ 29.07.2010 29.07.2010


Srpsko advokatsko društvo: Jedna notar na Zvezdari imao promet preko osam miliona dinara\nUsluge koje građani i privreda plaćaju javnim beležnicima za poslove koji su se ranije obavljali u sudu su i do 100 puta skuplje od nekadašnjih sudskih taksi, saopštili su danas predstavnici Srpskog advokatskog društva, navodeći podatak da su pojedini notari iz Beograda mesečno ostvarivali promete veće od osam miliona dinara.\n- Prosečan ukupan prihod po javnom beležniku sa teritorije Prvog osnovnog suda u Beogradu za septembar i oktobar iznosi 55.222 evra - izjavio Dušan Bratić iz Srpskog advokatskog društva na konferenciji za novinare u beogradskom Medija centru.\nOd tih ukupnih prihoda treba odbiti stopu poreza na dodatu vrednost od 20 odsto.\n- Tek od novembra plaćaće još 30 odsto, koliko je najavljeno da će notari vraćati u budžet Srbije - rekao je Bratić.\nBratić je istakao da advokati nemaju ništa protiv bogaćenja građana, ali je ukazao da je u slučaju notara to bogaćenje ostvareno na štetu državnog budžeta, koji je lišen prihoda od sudskih taksi. On je objasnio da je država notarima prenela javna vlašćenja, na osnovu čega su prihodi koji su ranije išli u budžet države sada preusmereni u džepove pojedinaca.\nNavodeći podatke o zaradama notara, Bratić je pomenuo nekoliko primera, ne navodeći imena niti izvore za svoje podatke.\n- Javni beležnik sa teritorije beogradske opštine Zvezdara je imao ukupan promet od osam miliona i 83 hiljade dinara, a jedan njegov kolega sa Palilule više od sedam miliona - rekao je Bratić.\nNjegov kolega, advokat Uroš Tešmanović, naglasio je da su cene za usluge javnih beležnika daleko veće od sudskih taksi koje su za te iste pravne usluge građani i pravna lica plaćali u sudovima. Kao primer, Tešmanović je naveo da je jedno preduzeće u martu 2013. za overu ugovora o hipoteci na nepokretnosti\nradi uzimanja kredita platilo 710 dinara, a da je ponovna overa tog ugovora kod javnih beležnika koštala 70.560 dinara.\nAdvokat Vladimir Gajić je ukazao da se proturaju glasine da će advokati 15. decembra prekinuti štrajk, navodeći da to nije tačno i da velika većina njegovih kolega ne pristaje na prekid štrajka dok im se ne ispune zahtevi. Gajić je rekao da su se stekli uslovi da Ustavni sud razmatra zahtev advokata da se pojedine odredbe Zakona o javnim beležnicima proglase neustavnim.


Lavrov naredne sedmice u dvodnevnoj posjeti Bosni i Hercegovini – TVSA.BA\nSubota, 25 Juna, 2022 3:39\nNaslovna/Vijesti/Bosna i Hercegovina/Lavrov naredne sedmice u dvodnevnoj posjeti Bosni i Hercegovini\nPonedjeljak, 7 Decembra 2020, 15:35\nMinistar vanjskih poslova Ruske Federacije Sergej Lavrov boravit će u službenoj posjeti Bosni i Hercegovini 14. i 15. decembra, saznaje Fena u Ministarstvu vanjskih poslova BiH.\nLavrov bi se tokom boravka u BiH trebao susresti s članovima Predsjedništva BiH, ministricom vanjskih poslova BiH Biserom Turković, a trebao bi biti upriličen i odvojeni sastanak s predsjedavajućim Predsjedništva BiH Miloradom Dodikom u Istočnom Sarajevu.\nMinistar vanjskih poslova Rusije u oktobru je trebao posjetiti BiH, ali je zbog obavezne samoizolacije nakon što je stupio u kontakt s osobom zaraženom Covid-19 odgodio posjetu BiH.\nTada je bilo najavljeno da će se Lavrov susreti i sa zamjenikom predsjedavajućeg Doma naroda Parlamentarne skupštine BiH (PSBiH) Draganom Čovićem i zamjenicom predsjedavajućeg Predstavničkog doma PSBiH Borjanom Krišto.\nTakođer, bilo je predviđeno da nakon susreta Turković i Lavrova bude upriličen zvanični sastanak delegacija dva ministarstava vanjskih poslova te potpisivanje Plana konsultacija za period od 2021. do 2022. godine.\nLavrov je posjetio BiH 2018. godine uoči općih izbora, a BiH je i ovaj put trebao posjetiti uoči lokalnih izbora.


Balkan - datum: 2018-06-17 EVROPSKI MEDIJI PIŠU EU šalje migrante u Albaniju preko Crne Gore\nPojedine članice Evropske unije (EU) imaju plan da u nekoj od zemalja zapadnog Balkana otvore prihvatni centar za migrante, a najozbiljnije se razmatra Albanija, dok su na spisku Srbija i Makedonija. Evropski mediji pišu, prenosi CdM, da je glavni zagovornik ovog plana Austrija, odnosno njihov premijer Sebastijan Kurc. Eventualno premještanje migranata u Albaniju moglo bi da znači udar na granicu Crne Gore.\nVojni analitičar Aleksandar Radić je CdM-u kazao da ovaj potez dugoročno može da dovede do ozbiljne destabilizacije zapadnog Balkana.\n– Suštinski, to može da nas destabilizuje. Ovo je i dokaz da nas tretiraju kao države drugog reda. Jasna je njihova poruka – vi jeste drugorazredni, vi jeste periferija. To je direktan put u destabilizaciju – rekao je Radić.\nOn smatra da je zapadni Balkan ucijenjen da bude mjesto prikupljanja dovoljnog broja migranata, a onda ćemo da vidimo kakva je njegova budućnost.\n– To je ono što je problem naše komunikacije sa EU. Velika većina stanovništva zapadnog Balkana žele da postanu građani EU. No, stalno nas kritikuju iz EU, ima raznih vrsta pritisaka, a nikada nije pružena stvarna vizija evropeizacije ovog prostora. Stvara se klima gdje ne motivišemo ljude da treba da budu dio EU, nego se podrzumijeva da treba da platimo cijenu, a sada se i zna šta je ta potencijalna cijena. To je dvosjekli mač koji bi mogao da posluži kao baza za jačanje antievropskog raspoloženja u regionu, jer je jasno da zemlje zapadnog Balkana nemaju toliki autoritet da se suprotstave ovakvim zahtjevima – rekao je Radić za CdM.\nIz MUP-a je nedavno saopšteno da bi na granici sa Albanijom mogla da bude postavljena bodljikava žica u slučaju većeg priliva migranata. Kako su ocijenili, uz talas migranata dolazi i problem njihovog krijumčarenja.\n„Dan” je ranije pisao da je u odnosu na protekle dvije godine u Crnoj Gori došlo do povećanog broja tražilaca azila, a od početka godine, prema podacima koje Agencija Ujedinjenih nacija za izbjeglice (UNHCR) dobija od Direktorata za azil Ministarstva unutrašnjih poslova, 1.384 osobe su zatražile azil u našoj državi. Portparol UNHCR-a Mensur Bajramspahić podsjetio je da je od nezavisnosti i početka primjene prvog zakona o azilu 2006. godine do 30. maja 2018. godine podneseno 12.735 zahtjeva za azil.\tM.S.


Primedbe su imali i predstavnici Bugarske i to na nedavno održane izbore za savete nacionalnih manjina. Kritične su bile i baltičke zemlje, kao i Poljska, koje su tražile veće usklađivanje Srbije sa zajedničkom spoljnom i bezbednosnom politikom EU. Predstavnici ovih država izneli su i zabrinutost zbog uticaja koji Rusija ima na ovom prostoru, pišu Novosti.\nNa ovom sastanku utvrđeno je da su tri poglavlja trenutno najviše odmakla: 9, 17 i 18 koja tretiraju finansijske usluge, ekonomsku i monetarnu politiku i statistiku. Međuvladina konferencija na kojoj bi ova poglavlja mogla da budu otvorena zakazana je za 10. decembar.


Premijer Krivokapić učestvovao u radu sjednice Savjeta za odbranu i bezbjednost\nPremijer Krivokapić učestvovao u radu sjednice Sav...\nObjavljeno: 17.12.2021. • 20:41 Autor: Kabinet predsjednika Crne Gore/ Kabinet predsjednika Skupštine Crne Gore/ Kabinet predsjednika Vlade Crne Gore\nDanas je u Vili „Gorica” u Podgorici održana sjednica Savjeta za odbranu i bezbjednost kojom je predsjedavao predsjednik Crne Gore Milo Ðukanović. U radu su učestvovali članovi Savjeta, predsjednik Skupštine Aleksa Bečić i predsjednik Vlade Zdravko Krivokapić, a po pozivu i ministarka odbrane Olivera Injac.\nNa današnjoj sjednici, razmotren je Predlog odluke o izmjeni Odluke o upućivanju jedinica Vojske Crne Gore u sastavu snaga Sjevernoatlantskog saveza za brzo reagovanje (NATO Response Force - NRF). Od početka 2022. godine dio jedinica Vojske Crne Gore nalaziće se u sastavu snaga Sjevernoatlantskog saveza za brzo reagovanje. Imajući u vidu navedeno i važnost ovakve vrste doprinosa kolektivnom sistemu bezbjednosti planirano je povećanje broja pripadnika sa sadašnjih 30 na do 40 pripadnika Vojske čime se potvrđuje posvećenost Crne Gore Savezu. Savjet je utvrdio Predlog odluke koji će u redovnoj proceduri biti dostavljen Skupštini Crne Gore na razmatranje i odlučivanje.\nNa sjednici je donešena Odluka o deklarisanju jedinice za radiološku, hemijsku i biološku (RHB) dekontaminaciju za sprovođenje aktivnosti u sastavu snaga Sjevernoatlantskog saveza za brzo reagovanje. Angažovanje deklarisanog sastava planirano je sa slovenačkom HBRNO jedinicom koje će doprinijeti izgradnji kredibiliteta pouzdanog partnera u Savezu i poboljšati stručna znanja i operativne sposobnosti Vojske Crne Gore.\nSavjet za odbranu i bezbjednost je na današnjoj sjednici, razmatrao i druga pitanja iz svoje nadležnosti i na predlog ministarke odbrane donio odluke o postavljenjima oficira u Vojsci Crne Gore.\nZdravko Krivokapić Aleksa Bečić Milo Đukanović Olivera Injac Savjet za odbranu i bezbjednost


Poseban akcenat je stavljen naÂ ulogu medija u prepoznavanju sistemskih uslova za korupciju i sprečavanje korupcije i drugih oblika zloupotreba u planiranju i sprovodjenju planova razvoja, što sve vodi dugoročnoj finansijskoj, tehnološkoj i ekološkoj neodrživosti energetskog sektora Srbije.\nNa seminaru su kao govornici učestvovali g-dja Sonja Liht, direktor Beogradskog Fonda za politicku izuzetnost, doc. dr Vladimir Barovic,Â sa filozofskog fakulteta u Novom Sadu, ekspert za krizno novinarstvo, nacionalniÂ i regionalniÂ eskpert Svetske bankeÂ i UN za energetsku efikasnost i klimatske promene Aleksandar Kovačević i Zvezdan Kalmar iz CEKOR-a.\nPogledajte kratku reportažu sa seminara:Â http://youtu.be/8u58hFdF2bg\nSPOT - Povećajmo energetsku efikasnost-smanjimo energetsko siromaštvo-ozelenimo energetiku, proizvedenÂ u okviru projekta "Održiva energetska politika jugoistočne Evrope - SEE SEP": http://youtu.be/L2yCD4RESuQ\nKratki EKO film "PREMOTAJ": Â http://youtu.be/EBHLBjaJBJ4\nSeminar "Izazovi korupcije u sektoru energetike u Srbiji i regionu" 5. i 6. septembar 2014. RELAX j.p. Vinogradska 2, Kovačica, Srbija realizovan je u okviru projekta "Održiva energetska politika jugoistočne Evrope - SEE SEP"


Home Svet tehnike i računaraMobilni telefoni\tSamsung Galaxy S22 serija predstavljena: najniža cena za brze kupce\nod Gigatron February 14, 2022\nwritten by Gigatron February 14, 2022\nZa kompaniju Samsung početak godine je, sada već tradicionalno, rezervisan za predstavljanje novih modela telefona iz Galaxy S serije. Ljubitelji tehnike i mobilnih telefona su nestrpljivo čekali 9. februar kako bi saznali sve detalje o Samsung Galaxy S22 seriji telefona koju, očekivano, čine tri modela: Galaxy S22, Galaxy S22+ i Galaxy S22 Ultra.\nZbog globalne zdravstvene situacije, prezentacija Samsung Galaxy S22 serije je održana online, to jest u formi video-strima, a odmah po završetku prezentacije počela je i pretprodaja Samsung Galaxy S22 telefona, širom sveta.\nUkoliko želite da među prvima nabavite novi telefon iz Galaxy S22 serije i da pritom uštedite 15.000 RSD i dobijete fantastične Samsung Galaxy Buds Pro slušalice na poklon, preorder akcija u Gigatronu je prava prilika za kupovinu Samsung Galaxy S22 telefona.\nPeriod pretprodaje traje od 9. 2. do 10. 3. 2022. godine, kada će i cena Galaxy S22 telefona biti za 15.000 RSD niža u odnosu na redovnu cenu po kojoj će se S22 serija prodavati od 11. 3. 2022.\nSamsung Galaxy S22 Ultra: prodaja na rate, besplatna dostava na teritoriji Srbije – Gigatron.\nSamsung Galaxy S22 Ultra: niža cena u pretprodaji, vredan poklon i beskrajne mogućnosti\nGlavna, najsvetlija i najveća zvezda Galaksije S22 je svakako Samsung Galaxy S22 Ultra – telefon koji ne pomera samo granice Galaxy S serije, već i čitave industrije mobilnih telefona. Obilje najsavremenijih i jedinstvenih tehnologija, kako hardverskih tako i softverskih, pretvara Samsung Galaxy S22 Ultra u želju svih onih koji ne prihvataju ništa manje od najboljeg.\nCena Samsung Galaxy S22 Ultra telefona će u periodu pretprodaje, tačnije od 9. 2. do 10. 3. 2022. godine, biti niža za čak 15.000 dinara u odnosu na cenu po kojoj će se ovaj moćni telefon prodavati od 11. 3. 2022. godine, a uz telefon ćete dobiti i vredan poklon – Samsung Galaxy Buds Pro true-wireless bluetooth slušalice. Pravo na poklon imaju svi kupci koji telefon kupe za vreme pretprodaje i koji svoj telefon, nakon preuzimanja, registruju putem fabrički instalirane Samsung Members aplikacije.\nModel S22 Ultra je prvi telefon u Galaxy S seriji koji dolazi sa ugrađenom čuvenom S Pen digitalnom olovkom koja je dugi niz godina bila zaštitni znak Galaxy Note serije. Uz to, S Pen je dodatno unapređen i radi bolje nego ikada ranije, zahvaljujući neverovatno niskoj stopi kašnjenja. Drugim rečima, novi S Pen prilikom korišćenja pruža isti osećaj kao i prava olovka, što znači da ćete trag na ekranu telefona videti bez zakašnjenja. Pored toga što omogućava brzo hvatanje beleški (uz mogućnost kasnije obrade) i veoma precizno skiciranje, S Pen omogućava i upravljanje telefonom. Primera radi, možete je koristiti za promenu slajdova u toku prezentacija, za kontrolu kamere, za kontrolu jačine zvuka i još mnogo toga.\nSve ono što smo voleli kod Galaxy Note serije sada je deo Galaxy S22 Ultra modela, uključujući i dizajn koji je prepoznatljiv po nešto “oštrijem” karakteru.\nIako je S Pen digitalna olovka verovatno najuzbudljiviji novitet na Galaxy S22 Ultra telefonu, vredi napomenuti da je kompletna S22 serija u svakom pogledu značajno unapređena u odnosu na stariju Galaxy S21 seriju.\nSva tri modela iz S22 serije, pa tako i Galaxy S22 Ultra, pokreće novi Samsung Exynos 2200 čipset koji je izrađen u 4 nm proizvodnom procesu. Zahvaljujući naprednoj mikroarhitekturi i najsavremenijoj tehnologiji izrade, Exynos 2200 je najsnažniji Samsungov čip do sada, koji, pored vanserijski dobrih performansi, donosi i poboljšanu energetsku efikasnost za još duže trajanje baterije. U sastavu Samsung Exynos 2200 čipa nalazi se i snažni Xclipse 920 grafički podsistem koji je razvijem u saradnji sa kompanijom AMD, a koji će korisnicima, pogotovo gejmerima, doneti neverovatne grafičke performanse.\nJednako fascinantan je i novi Dynamic AMOLED 2X ekran sa Vision Booster tehnologijom, čija frekvencija osvežavanja iznosi 120 Hz. Zahvaljujući Vision Booster tehnologiji, ovaj prostrani ekran, dijagonale 6,8 inča, u stanju je da proizvede svetlost od 1750 nita kako bi prikaz i na direktnom dnevnom svetlu bio jasan.\nGalaxy S22 Ultra je prvi svetski telefon kog koga je primenjeno Corning Gorilla Victus+ zaštitno staklo, kako na ekranu tako i na poleđini.\nSoftversku platformu ovog izuzetnog telefona čine Android 12 operativni sistem i Samsung One UI 4.1 korisnički interfejs koji je, po mišljenju mnogih naprednih korisnika, najnapredniji korisnički interfejs u Android svetu.\nKompanija Samsung je još jednom pokazala da je posvećena kvalitetu i inovacijama i opravdala dugogodišnje poverenje korisnika, pogotovo onih koji nisu spremni na kompromise.\nCena S22 i S22+ (S22 Plus) modela je takođe niža u pretprodaji\nUkoliko model S22 Ultra nije telefon iz vaših snova, tj. ukoliko ste ljubitelj telefona nešto manjih dimenzija, verujemo da vas “klasičan” Galaxy S22 i Galaxy S22+ neće ostaviti ravnodušnim. U periodu pretprodaje, kompanija Samsung je čitavoj seriji Galaxy S22 cenu snizila za navedenih 15.000 dinara, a uz nižu cenu dobijate i sjajan poklon – Samsung Galaxy Buds Pro slušalice, čija je vrednost 29.999 dinara. Za više informacija na raspolaganju vam je Samsung Galaxy Preorder Akcija u Gigatronu.\nSamsung Galaxy S22: prodaja na rate, besplatna dostava na teritoriji Srbije – Gigatron\nSamsung Galaxy S22+ (S22 Plus): prodaja na rate, besplatna dostava na teritoriji Srbije – Gigatron\nGalaxy S22Galaxy S22 UltraPretprodajaSamsung


Zagađenost vazduha pogubna po ljude - Užicka Republika Press\nZagađenost vazduha pogubna po ljude\nZagađenost vazduha u gradovima sveta je u prošlih pet godina porasla za osam odsto, saopštila je Svetska zdravstvena organizacija (SZO), upozorivši da su opasnom zagađenju izložene milijarde ljudi širom sveta.\nNa osnovu podataka iz više od 3.000 gradova, SZO je zaključio da su svi regioni pogođeni, ali da su najzagađeniji gradovi koji se brzo razvijaju na Bliskom istoku, u jugoistočnoj Aziji i zapadnom Pacifiku, gde je zagađenost vazduha i do 10 puta veća od preporučenog nivoa, prenosi londonski list “Gardijan”.\nPrema podacima SZO, koncentracija čestica manjih od 2,5 mikrometra (PM2,5) koje su posebno štetne po ljudsko zdravlje, najveća je u Indiji, gde se nalazi 16 od 30 najzagađenijih gradova u svetu.\nU Kini je od 2011. poboljšan kvalitet vazduha i sada je od 30 najzagađenijih gradova samo pet u Kini.\nJoš devet zemalja, uključujući Pakistan i Iran, imaju po jedan grad na toj listi.\n“Više od 80 odsto ljudi koji žive u gradskim sredinama gde se meri zagađenost vazduha izloženo je stepenu kvaliteta vazduha koji prevazilazi ograničenja SZO”, saopštila je ta organizacija.\nNajzagađeniji grad na svetu je, prema podacima SZO, Oniča, luka na jugoistoku Nigerije koja se razvija velikom brzinom. U tom gradu je koncentracija čestica PM10 oko 30 puta veća nego što SZO preporučuje.\n“Imamo vanredno stanje u oblasti javnog zdravlja u mnogim zemljama. Zagađenje vazduha u gradskim sredinama nastavlja da se povećava alarmantnom stopom. To je jedan od najvećih problema s kojim se danas suočavamo na globalnom nivou, sa stražnim budućim posledicama po društvo”, izjavila je direktorka SZO za javno zdravlje Maria Neira.\nU razvijenim zemljama zagađenost je generalno znatno manja, pa je u Sidneju i Njujorku koncetracija PM10 manja od 20 mikrograma po kubnom metru koliko SZO dopušta, dok je u Londonu taj nivo 22.\nNajčistiji gradovi na svetu su generalno mali, bogati, smešteni daleko od industrijskih centara.\nNajčistiji vazduh, sa samo dva mikrograma čestica PM2,5 i četiri mikrograma PM10 po kubnom metru, ima finski grad Muonio, a zatim Norman Vels u Kanadi, Kampisabalos u Španiji i okrug Konvers u američkoj državi Vajoming.\nViše od polovine gradova u zemljama s visokim primanjima u kojima je praćena situacija, kao i trećina gradova u zemljama sa niskim i srednjim primanjima, smanjili su zagađenost vazduha za više od pet odsto u prethodnih pet godina.\n“Kako se smanjuje kvalitet vazduha u gradovima, opasnost od srčanog udara, srčanih bolesti, raka pluća i hroničnih i akutnih respiratornih bolesti, uključujući astmu, povećava se za ljude koji žive u njima. Kada prljav vazduh prekrije naše gradove, najranjiviji stanovnici grada najmlađi, najstariji i najsiromašniji najviše su pogođeni”, izjavila je pomoćnica generalnog direktora SZO Flavia Bustreo.


Premijerka Brnabić: Ukinute sve odluke o Rio Tintu (Uživo) – Info Centar Juga\nPredsednica Vlade Srbije Ana Brnabić izjavila je da je na današnjoj sednici Vlade ukinuta uredba Vlade o prostornom planu područja posebne namene za preradu minerala jadarit, kao i sve dozvole i uredbe u vezi sa kompanijom „Rio Tinto“.\n„Na upravo završenoj sednici ukinuta je uredba Vlade o prostornom planu područja posebne namene za realizaciju projekta eksploatacije i prerade minerala jadarit od 13. februara 2020. godine i više ne postoji. Samim tim poništeni su svi upravni akti vezani za Rio Tinto, sve dozvole, rešenja, dozvole. Ugovore nismo imali“, naglasila je Brnabićeva.\nPremijerka je pozvala ekološke organizacije da preuzmu dokumente i analiziraju ih. „Nudim da moj tim iz kabineta pomogne u analizi ako pomoć bude bila potrebna“, istakla je Brnabićeva dodajući da je Aleksandar Jovanović Ćuta iz Ekološkog ustanka već rekao da želi dokumete i da može večeras da ih preuzme.


Predstavljen program energetske efikasnosti grada Kragujevca od 2018. do 2020. godine\nU sali Skupštine grada 13. juna 2018. godine predstavljen je Program energetske efikasnosti grada Kragujevca od 2018. do 2020. godine, koji je Skupština grada Kragujevca usvojila na sednici održanoj 27. aprila ove godine. Ovom prilikom uručeni su sertifikati polaznicima obuke za korišćenje Informacionog sistema za energetski menadžment (ISEM) koja je uz podršku UNDP-a organizovana u novembru prošle godine. Prezentaciji i dodeli sertifikata prisustvovali su Danilo Savić, član Gradskog veća za informacione i komunikacione tehnologije, elektronsku upravu i pametan grad, Ana Radojević, energetski menadžer grada Kragujevca, prof. dr Dušan Gordić, Fakultet inženjerskih nauka Kragujevac, Dragan Urošević, ispred Programa Ujedinjenih nacija za razvoj (UNDP) i Aleksandar Macura, iz RES fondacije.\nGrad Kragujevac, kao obveznik sistema energetskog menadžmenta, prednjači u ispunjavanju obaveza koje proističu iz Zakona o efikasnom korišćenju energije. To je prvi grad u Srbiji koji je imenovao energetskog menadžera, oformio kancelariju za energetski menadžment, napravio inventar javnih objekata i komunalnih usluga, uveo Informacioni sistem za energetski menadžment (ISEM), pripremio godišnji energetski bilans i izveštaj, pripremio i usvojio Program energetske efikasnosti u skladu sa metodologijom koju je preporučilo Ministarstvo rudarstva i energetike.\n„Energetska efikasnost je jedan od naših strateških prioriteta i način da unapredimo kvalitet života naših građana. Danas, želimo još jednom da podsetimo na značaj domaćinskog ponašanja u našim javnim zgradama, kao i na značaj praćenja potrošnje energije i očuvanja resursa“ - kaže Ana Radojević.\nIzrada Program energetske efikasnosti poverena je Fakultetu inženjerskih nauka iz Kragujevca. Dokument sadrži energetski bilans, bilans troškova za energiju na nivou grada, kao i predloge mera na osnovu kojih je moguće ostvariti uštede. Program sadrži energetske bilanse svih javnih zgrada, javnog osvetljenja i javnog transporta sa izračunatom ukupnom potrošnjom energije u fizičkim jedinicama kao i troškovima za energiju prikazanim u novčanim jedinicama. Dati su i svi troškovi za energente koji se direktno ili indirektno izdvajaju iz gradskog budžeta. Programom je obuhvaćeno oko 300 javnih zgrada, to su svi vrtići, škole, ustanove kulture, mesne zajednice, administrativne zgrade, sportski objekti, kao i predlozi mera na osnovu kojih će biti ostvarena ušteda od najmanje 1%. Nakon prezentacije, uručeni su sertifikati polaznicima obuke za korišćenje Informacionog sistema za energetski menadžment (ISEM) koju je pohađalo 70 polaznika, a u okviru projekta podrške uvođenju sistema energetskog menadžmenta u opštinama u Srbiji, Programa Ujedinjenih nacija za razvoj (UNDP).\n„Obuka se odnosila na unošenje računa za objekte koji su u nadležnosti grada, odnosno za koje grad plaća troškove potrošnje energenata i vode. Krajnji korisnici u objektima unose račune o potrošnji energije za svoj objekat u zajedničku bazu i na osnovu toga se kreiraju ukupne potrošnje koje korisnik i energetski menadžer grada Kragujevca može da prati i da analizira, a sve radi cilju postizanja ušteda“ rekao je Dragan Urošević iz programa UNDP koji je i uručio sertifikate polaznicima.


Nema sumnje da su Sjedinjene Države propustile priliku da idu korak ispred novog koronavirusa i spreče njegovo širenje. Ali prostor za donošenje važnih odluka nije zatvoren. Koraci koje sada preduzmemo imaće ogroman uticaj na to koliko će se broj slučajeva virusa u budućnosti smanjivati, koliko dugo će ekonomija ostati ugašena i koliko će Amerikanaca morati da sahrani voljenu osobu, napomenuo je Bil Gejts zaVašington post.\nBil GejtsIz razgovora sa brojnim stručnjacima i liderima u Vašingtonu i širom SAD zaključio je, da je potrebno preduzeti tri koraka.\nPrema njegovim rečima, potreban je dosledan nacionalni pristup u rešavanju problema, kao i povećanje obima testiranja i jedinstvena baza podataka, zasnovana na nauci iz koje će se raditi na razvoju vakcine.\n"Uprkos pozivima stručnjaka i zvaničnika u nekim državama plaže su i dalje otvorene, restorani i dalje prepuni. Neki mogu slobodno da putuju, gde i kako hoće, upravo kao i virus", navodi Gejs i dodaje da je sve to recept za katastrofu.\nSuosnivač "Majkrosofta", dodaje da je zato važno poštovati naredbe - zatvaranje svega i svuda, dok brojke ne pokažu da se stanje popravilo, a to bi moglo da potraje 10 nedelja, a možda i više.\nGejts takođe ističe da ljudima mora da bude jasno da će svaka konfuzija produžiti ekonomski bol, povećati izglede da se virus vrati i odnese mnogo novih žrtava.\nDrugi korak se odnosi na to da savezna vlada mora da pojača testiranje, rezultati moraju biti objedinjeni, kao i baza potencijanih volontera za klinička ispitivanja.\nKaže da ima napretka u metodama testiranja, poput brisa za samotestiranje, koji je razvila "Mreža za procenu koronavirusa" u Sijetlu, a koji omogućava pacijentima da izbegnu opasnost, da im zdravstvni radnik prenese infekciju.\nPronaći pukotine i iskoristiti ih\n"Da bismo bolest priveli kraju, potrebna će nam biti sigurna i efikasna vakcina. Ako radimo sve kako treba, mogli bi smo je imati za manje od 18 meseci", rekao je Bil Gejts.\nTakođe je naveo da je proizvodnja vakcine, samo polovina puta ka dobijenoj bitci sa koronavirusom, a potrebno je proizvesti mnogo doza za zaštitu ljudi širom planete.\n"Kao što smo videli ove godine, pred nama je dug put. Ali i dalje verujem da ako sada donesemo ispravne odluke, informisane naukom, podacima i iskustvom medicinskih stručnjaka, možemo spasiti živote i vratiti zemlju tamo gde je bila", navodi Bil Gejts.


Ovakve rezultate sajtova omogućava programerska usluga koja se zove optimizacija sajta. Ta usluga podrazumeva ukupno tehničko i sadržinsko unapređenje vašeg sajta – ubrzanje sajta, prilagođavanje za različite vrste uređaja – mobilne telefone, tablete, laptopove i dekstop računare – kao i obezbeđenje sajta kako bi bio pouzdan za korišćenje. Ovakvo unapređenje sajta počiva na kriterijumima i standardima internet pretraživača, pre svega Gugla čiji je cilj da svojim korisnicima u rezultatima pretraga pre svega predstavi sajtove koji su kvalitetno napravljeni, pouzdani i informativni, odnosno korisni za posetioce i čitaoce. Pored tehničkog unapređenja sajta, najvažnije je da sajt sadrži relevantne, pouzdane i sadržajne informacije na svojim stranicama, kako bi se korisnik informisao o većini stvari koje ga zanimaju u vezi sa temom svojih pretraga.\nUpravo zbog toga, stomatološka ordinacija Gentle Touch ima vodeću pozicioniranost na Guglu i veliku posećenost zbog toga što je svojim klijentima pružila najkvalitetnije informacije i tekstove o onome što njih zanima u vezi sa zdravljem i lečenjem zuba, stomatološkim uslugama i intervencijama. To i jeste najpouzdaniji put do vodeće pozicije na Guglu.\nIZVOR teksta: portal Prvi na Guglu


Nikola Jovanović: U oktobru se formira nova stranka | Autonomija\nNikola Jovanović: U oktobru se formira nova stranka\n"Za ovu vladu jedini koncept je koncept jeftine radne snage"\nJovanović, koji je blizak saradnik Vuka Jeremića, rekao je danas za Televiziju N1, da je Srbiji potrebna „jedna politička organizacija nekorumpiranih ljudi koji su se dokazali i u zemlji i u svetu i koji žele dobro svojoj zemlji“.\n„Inače ćemo ovako udariti u zid i pretvoriti se u afričku zemlju. Za ovu vladu jedini koncept je koncept jeftine radne snage, tako da nas čeka jesen puna štrajkova“, ocenio je programski direktor CIRSD-a.\nOn je dodao da se uveliko radi na organizaciji stranke i da u ovom trenutku postoji nekoliko varijanti kad je ime u pitanju, a da će ono biti odabrano u oktobru, dok će u septembru biti objavljena lista osnivača stranke.\n„Želimo da pokrenemo razvoj u Srbiji, bićemo na političkom centru i našoj zemlji je preko potrebna jedna politička organizacija koja baštini i nacionalne i građanske vrednosti“, istakao je Jovanović.\nOsvrćući se na beogradske izbore, Jovanović je rekao da stvarna opozicija, koja želi promene, ima priliku da pobedi u Beogradu.\n„U glavnom gradu je na delu urbana hajdučija i ekonomska aktivnost zamire. Ne radi se planski, bulevari su neosvetljeni, postoji građevinska mafija i građani Beograda žive sve lošije“, ocenio je on.\nJovanović je naglasio da se zalaže za jednu široku, programsku koaliciju, sa što širim brojem aktera koji su, kako naglašava, prava opozicija i koji bi načeli sistem koji proizvodi nesreću u Srbiji.\nVoleo bih da vidim zajedničku listu i zajedničkog kandidata, i da pobedimo režim u Beogradu što bi bila uvertira za ostatak zemlje, kaže Jovanović dodajući da u pravoj opoziciji ne vidi lidera Liberalno demokratske partije Čedomira Jovanovića.\n„Mislim da imamo dovoljno vremena da se dogovorimo oko jedne kolone, jer dve ili tri drobe opoziciju. Više kolona nas slabi ne samo u rušenju vlasti, već i u pregovorima sa onima koji će sigurno ići sami“, istakao je on dodajući da opcija kojoj pripada neće sarađivati sa vladajućom strankom ni na jednom nivou.\nKomentarišući izbor novog Zaštitnika građana Zorana Pašalića, Jovanović navodi da u Srbiji ne vlada meritokratija, sistem koji izbacuje najbolje ljude na pozicije.\n„Ljudi koji nisu najbolji, a često su i najgori, dolaze na funkije u državi i u javnom sektoru“, rekao je on i dodao da Pašalić nema iskustva kad su u pitanju ljudska prava, ali da sada nema izbora nego da mu da šansu.\nGovoreći o štrajkovima u Srbiji, Jovanović je naveo da se država nedovoljno brine o radnicima pri čemu Zakon o radu uskraćuje elementarna radnička prava.\n„Očekuje nas jedna vruća jesena sa mnogo štrajkova, svi industrtijski giganti štrajkuju ili su štrajkovali. Umesto direktnih novčanih subvencija, naša vlada treba da daje subvenciju kroz izgradnju infrastrukture, jer dok nemamo infrastrukturu nećemo imati velike investicije“, dodao je Jovanović.\nOn je objasnio da je jedna stvar dodeljivanje subvencija kako bi se veliki investitor privukao, ali druga stvar je kada vi isključivo jeftine radnike ističete kao kompatibilnu prednost.\n„Srbija školuje lekare da bi lečili ljude van zemlje. Umesto da iskoristimo naše potencijale, naša vlada kaže – dođite Srbija, ima jeftine ljude, to je nemoralno, nehumano i u krajnjem ekonomski neisplativo i pogubno“, zaključio je programski direktor CIRSD-a.\nJovanović je ocenio da je poseta predsednika Srbije Aleksandra Vučića Vašingtonu neuspešna, bez rezultata, što se, kako je ocenio, moglo videti i po saopštenjima iz Bele kuće, gde je umesto Srbije moglo da stoji ime bilo koje druge države.


U Sjedinjenim Državama obeležen praznik Dan rada\nU Sjedinjenim Državama obeležen praznik Dan rada, koji se svake godine slavi u znak poštovanja prema doprinosu američkih radnika u izgradnji slobodnog i prosperitetnog društva.\nTokom godina , Amerika se transformisala iz pretežno poljoprivredne zemlje u svetsku ekonomsku silu. Američke žene odigrale su suštinsku ulogu u toj transformaciji. Radeći, one su probile barijere predrasuda i diskriminacije sa kojom su suočene žene u ostalim delovima sveta. Medju tim heroinama je i Klara Barton.\nRodjena 1821. godine, ona je organizovala jednu od prvih besplatnih škola u Americi, u državi Nju Džerzi. Kasnije ona je otišla u Vašington gde je postala prva žena –službenik u Američkom zavodu za patente. Tokom američkog gradjanskog rata od 1861. do 1865. godine, Klara Barton organizovala je dobrovoljce, mnoge od njih žene , koje su dostavljale potrepštine i medicinsku pomoć hiljadama ranjenih vojnika. Ona je postala poznata kao andjeo bojnog polja.\nPosle rata ona je ustanovila američki Crveni krst , neprofitnu organizaciju koja se bavi pomaganjem u katastrofama i humanitarnim krizama. Tokom prvog svetskog rata od 1914. do 1918. godine, i Drugog svetskog rata od 1941. do 1945, američke žene koje su radile, dale su veliki doprinos u vojsci i industriji. Ta i ostala iskustva dovela su, 1963. godine do Akta o jednakim platama, federalnog zakona, kojim se obezbedjuje ravnopravnost muškaraca i žena u ličnim primanjima.\nGodinu dana kasnije, Aktom o gradjanskim pravima zabranjena je i diskriminacija pri zapošljavanju na osnovu rase, boje kože, religije, pola i nacionalne pripadnosti. U istom duhu, Sjedinjene države podržavaju napore žena u drugim zemljama da ostvare osnovna prava, uključujući pravo na podjednak tretman na radnom mestu. Jedan od primera je Avganistan, gde Sjedinjene Države, zajedno sa vlastima Avganistana i nevladinim organizacijama, pomažu u sprovodjenju obrazovanja , obuku na poslu i mogućnostima za zapošljavanje za avganistanske žene.\nDanas, američke žene su visoko cenjene za njihov doprinos, na radnom mestu i u političkoj areni. Predsednik Buš istakao je da su američke žene medju vodećima u medicini, pravu, novinarstvu, biznisu, vladi i ostalim profesijama. Rad američkih žena je, rekao je predsednik, od suštinske važnosti za snagu i vitalnost naše zemlje.


Danas počinje Međunarodni sajam nameštaja u Beogradu - LOKALNOGLOBALNO.COM\nOd 8. do 13. novembra na kompletno raspoloživom izlagačkom prostoru odvijaće se 54. Međunarodni sajam nameštaja, opreme i unutrašnje dekoracije, a paralelno će se u halama 5 i 11 održati 54. Međunarodni sajam mašina, alata i repromaterijala iz oblasti drvne industrije, koji će trajati dan kraće od 8. do 12. novembra.\nCentralni evropski događaj promocije novih modela i poslovnih susreta svih aktera industrije nameštaja, drvne industrije i pratećih grana održaće se i ove jeseni na Beogradskom sajmu.\nMisija ove manifestacije uključuje sve faze u proizvodnji nameštaja, od primarne prerade drveta do finalnog proizvoda i funkcionalno – estetske dorade modela.\nOd velikog značaja za domaću i regionalnu privredu, oba događaja neguju jasnu biznis orijentaciju, a program vrhunskog kvaliteta i dizajna okuplja veliki broj profesionalaca iz zemlje i sveta kao i šire publike i posetilaca.\nSajam nameštaja predstavlja najvažniji događaj u Jugoistočnoj Evropi u sferi dizajna, proivodnje i distribucije nameštaja. Ove godine na Sajam po prvi put dolaze neke od izuzetnih i velikih design oriented kompanija, među kojima su poznate italijanske kompanije Alivar i Segis. Izlagaće veliki broj kompanija iz regiona, ali i uglednih dizajnera iz cele Evrope.\nod 8. do 13. novembra 2016. u Halama 1, 1A, 2, 3, 3A i 4\nSlogan ovogodišnjeg Beogradskog sajma nameštaja – SADA\nNajvažniji događaji u Jugoistočnoj Evropi u sferi dizajna, proizvodnje i distribucije nameštaja, 54. Međunarodni sajam nameštaja, opreme i unutrašnje dekoracije, uz 54. Međunarodni sajam mašina, alata i repromaterijala iz oblasti drvne industrije, okuplja proizvođače nameštaja i distributere, inženjere, dizajnere, arhitekte, veliki broj profesionalaca iz zemlje i sveta kao i širu javnost. Jedan od najvećih evropskih sajmova, jedinstveno je mesto za sagledavanje kompletne produkcije domaćih proizvođača, učesnika iz regiona, kao i ponude uglednih svetskih kompanija. Sajam je najbolji vodič za nove trendove u svetu dizajna i plasman noviteta u formi, materijalima i idejnim rešenjima za kompletno opremanje enterijera. Oba događaja neguju jasnu biznis orijentaciju i od velikog su značaja za domaću i regionalnu privredu.\nProgramski koncept: DIZAJN / TRADICIJA / INOVACIJA\nU novom izdanju manifestacija će nastaviti prošle godine uspostavljen i dobro ocenjen novi koncept. Konceptualni pomak napravljen je u svim bitnim segmentima, od podizanja kvaliteta dizajna, preko orijentacije ka biznisu i do velike promene u komunikaciji.\nOve godine na sajam po prvi put dolaze neke od izuzetnih i velikih design oriented kompanija među kojima su poznate italijanske kompanije Alivar i Segis. Izlagaće mnogo više kompanija iz regiona, ali i uglednih dizajnera iz cele Evrope. Sajam kao mesto okupljanja eksperata iz oblasti dizajna, proizvodnje i distribucije nameštaja i srodnih\nprivrednih grana nastoji da održi vodeću ulogu u afirmaciji svih činilaca industrije nameštaja.\nBiznis segment – Hosted Buyer: Najznačajniji poslovni program koji Beogradski sajam nastavlja da uspešno sprovodi na 54. Međunarodnom sajmu nameštaja, opreme i unutrašnje dekoracije je Hosted Buyer program, sa ciljem efektnijeg plasiranja proizvodnog programa izlagača ove dve manifestacije na nova tržišta.\nBeogradski sajam organizovao je dolazak poslovnih posetilaca, visokih profesionalaca u domenu industrije nameštaja, koji su u poziciji da spajaju tržišta i kreiraju tražnju na tržištima na kojima posluju. Poseta kupaca iz celog sveta omogućava izlagačima na sajmu direktan kontakt sa ovim kupcima koji za cilj imaju pregovore i postizanje poslovnih aranžmana. Ovi konkretni i merljivi rezultati reflektuju se na povećanje izvoza i daju podsticaj domaćoj privredi. Za što efikasniju promociju kompanija i efektnije poslovne aranžane tokom sajma, dostupan je B2B poslovni portal namenjen registraciji kako izlagača, tako i poslovnih posetilaca Sajma nameštaja 2016.\nNa izložbenom prostoru od 55.000 m2 učestvovaće više od 45 zemalja, odnosno više od 520 izlagača. Na sajmu će se okupiti 12.000 profesionalaca, a očekuje se preko 85.000 posetilaca. Izložbeni program obuhvata nameštaj svih vrsta i namena, proizvode za uređenje enterijera i unutrašnju dekoraciju kao i mašine, alate i repromaterijale koji se koriste u kompleksnoj industriji nameštaja.\nNagradu Zlatni ključ, najinovativnijim i najuspešnijim izlagačima na 54. Beogradskom sajmu nameštaja, dodeljuje internacionalni žiri. Nagrada je redizajnirana 2015. godine u kontekstu promene celokupnog vizuelnog identiteta sajma. Okupljanje tima internacionalnih eksperata koji odlučuje o nagradi predstavlja težnju da se celokupni sajam sagleda iz međunarodne perspektive, odnosno kao relevantna institucija na evropskoj mapi.\nOvogodišnji žiri čine:\nSvečano otvaranje manifestacije je u utorak 8. novembar u 11 časova u Hali 4\nCena pojedinačne ulaznice je 300 dinara, a za grupne posete 200 dinara.\nRelated Items:2016, beograd, Business, Dizajn, Entertainment, Fashion, INFO, nameštaj, POSLOVI, PRIVREDA, PROMO, sajam nameštaja, salon nameštaja, Tech, TEHNOLOGIJA\nPorodične slave su povod za radost i sreću\nSve što do sada niste znali o Aranđelovdanu


Amer Bekan, magistar ekonomskih nauka i direktor Grupe kompanija Karimpol za BiH, SRB i CRO. Njegova profesija je razvoj i implementacija projekata od ideje, analiza tržišta do izgradnje i zakupa ili prodaje kancelarija, šoping centra i logistike. Amer ima 15 godina iskustva u građevinarstvu i maloprodaji, od čega 10 godina u Grupi kompanija Karimpol, porodičnoj firmi koja se razvija već 30 godina i posluje u 8 evropskih zemalja sa sedištem u Beču, Lichtensteinu, Pragu, Varšavi, Bratislavi, Budimpešti i Sarajevu.\nGrupa kompanija Karimpol trenutno je najveći strani investitor u Pragu sa preko 10 izgrađenih poslovnih zgrada i trenutno grade najvišu zgradu u Varšavi (Skyline - zgrada visine preko 200m i investicija od 120 miliona evra).\nIzmeđu ostalog, Amer Bekan je jedan od najvećih lobista za strana ulaganja u Bosni i Hercegovini, a angažovan je i radi za nekoliko vlada kao investicioni savetnik.


A. J. 27. juna 2019. 11:10\nBeživotna tela supružnika, muža (60) i žene (43) iz Bačkog Petrovog Sela pronađena su na imanju između Bačkog Petrovog Sela i Mola, potvrdila je Tanjugu novosadska policija.\n„Oboje supružnika imali su rane, nanete vatrenim oružjem i to, kako se sumnja, lovačkom puškom koju je muž legalno posedovao. Sumnja se da je u pitanju ubistvo i samoubistvo, ali će okolnosti, pod kojima je smrt nastupila, definitivno utvrditi istraga“, saopštila je policija.\nPrema rečima ljudi koji su poznavali nastradale, radilo se o braku koji je bio u skladnim odnosima, pa su stoga mnogi i iznenađeni ovim događajem, premnosi novosadski „Dnevnik“.\nKako „Dnevnik“ nezvanično saznaje, bračni par je živeo u prostorijama na imanju firme, gde je suprug radio kao čuvar.\nMoltragedijaubistvo i samoubistvo


Vesti online / Vesti / Društvo / Zatražena ostavka direktora Doma kulture u Bujanovcu\nPredsednik Opštinskog odbora Srpske napredne stranke (SNS) u Bujanovcu Nenad Mitrović nije mogao ni da potvrdi ni da demantuje ovu informaciju, ali je potvrdio da je danas zvanično zatražena ostavka Ismailija.\nOn je u izjavi za Tanjug poručio da će SNS, koji je u Bujanovcu opozicija, na prvoj sledećoj sednici Gradske skupštine zatražiti odgovornost Ismailija i da očekuje da će i ostale odborničke grupe podržati ovaj predlog.\n- Očekujem da i ostale odborničke grupe podrže, jer smatram da film ''Balkanska međa'' ne utiče na nacionalna osećanja etničkih zajednica koje žive u Bujanovcu. Naprotiv, mislim da promoviše zajednički suživot Srba i Albanaca - izjavio je Mitrović za Tanjug.\nBeogradski mediji izvestili su ranije danas da je sinoć po drugi put otkazana projekcija filma "Balkanska međa".\nFILM Zbog njega je u Bujanovcu zabranjena "Balkanska međa"


Podnete prekršajne prijave protiv 11 javnih preduzeća - Ekonomske Vesti\nPodnete prekršajne prijave protiv 11 javnih preduzeća\n25. feb. 2016 Andrija Matić 0 Comments Informator o radu, Ministarstvo državne uprave i lokalne samouprave, prekršajna prijava, prekršajne prijave, Srbijagas, Železnice Srbije\nUpravni inspektorat Ministarstva državne uprave i lokalne samouprave Vlade Republike Srbije podneo je zahteve za pokretanje prekršajnog postupka protiv odgovornih lica u 11 javnih preduzeća koja nisu izradila Informator o radu ili njegova sadržina nije u skladu s propisima.\nInformator o radu nije izrađen u javnim preduzećima „Železnice Srbije“, JVP „Srbijavode“, JP „Srbijagas“, JP „Zavod za udžbenike“, JP „Putevi Srbije“, JP „Nacionalni park Kopaonik“, „Park Palić“, „Infrastruktura železnice“, JP PEU „Resavica“, Park prirode „Mokra gora“ i JP „Elektroprivreda Srbije“.\nZahtevi za pokretanje prekršajnog postupka podneti su u skladu sa Zakonom o slobodnom pristupu informacijama od javnog značaja.\nUpravni inspektorat je pojačao nadzor u primeni tog zakona u delu koji se odnosi na objavljivanje Informatora o radu na internet prezentacijama javnih preduzeća.\nJavna preduzeća, kao organi javne vlasti, imaju obavezu da postupaju po zahtevima građana za slobodan pristup informacijama, a kao imaoci javnih ovlašćenja da sastavljaju i objavljuju informatore o radu.\nMinistarstvo naglašava da je neophodno pojačati kapacitete unutar svih državnih organa kako bi se ispunila obaveza da dosledno primenjuju odredbe Zakona o slobodnom pristupu informacijama od javnog značaja.\nCilj nije da se poveća broj prekršajnih prijava, već da se obezbedi transparentnost rada javnih preduzeća, u skladu sa pomenutim zakonom, navodi se u saopštenju.\n← Plata manja za četvrtinu\nSrbija dobila pozitivne ocene MMF-a →\nGrađani ne bi prijavili neizdavanje fiskalnih računa, ali ih sve češće traže\n23. mar. 2017 Luka Matić 0\nZa dve godine voz Beograd-Novi Sad za pola sata


JCI Beograd-Bern SummIT – 3 Najzanimljivija Utiska | Mainstream\nJCI Beograd-Bern SummIT – 3 Najzanimljivija Utiska\nProšlog meseca smo posetili Bern u sklopu JCI SummIT networking događaja. Ova poseta bila je namenjena razmeni iskustava u oblasti IT-a, sklapanju novih saradnji kao i upoznavanju sa lokalnom praksom.\n1. Autonomna vozila u praksi & digitalna transformacija – SwissPost\nSwissPost danas sebe smatra visoko inovativnom kompanijom. Promenili su unutrašnju kulturu, dobili suštinsku podršku i angažovanost (i promene) managementa, kao i potreban budžet za inovacije, koje su neophodne kako bi se trend svakodnevnog smanjenje obima isporuke tradicionalnih pošiljaka, koji ima negativne posledice po poslovanje, zamenio inoviranim biznisom.\nKako se SwissPost i dalje oslanja na prihod i profit od tradicionalne isporuke pošiljaka, uvideli su da je jedini put kompletna promena poslovnog modela, što je zahtevan i sveobuhvatan proces. U sklopu ove inicijative, napravili su više internih jedinica koje se bave testiranjem, razvojem i poslovnom primenom nove tehnologije, ali i inoviranjem poslovnog modela.\nSwissPost je od marta meseca počeo sa korišćenjem dronova kao načinom prenosa hitnih isporuka. Već je obavljeno oko 70 autonomnih test letova između dve bolnice, sa ciljem prenosa krvi i labaratorijskih uzoraka. Vreme dostave na ovaj način je prepolovljeno! Pored autonomnih letelica, Swisspost eksperimentiše i sa autonomnim vozilima.\nSve ovo za posledicu ima da je SwissPost uveliko u procesu digitalne transformacije i to u svim oblastima: novi proizvodi i usluge, poboljšanje iskustva korisnika, povećanje efikasnosti internih procesa itd.\nO primeni dronova: https://goo.gl/F9JC1J\n2. Holacracy – model organizacije i upravljanja za fleksibilne i inovativnekompanije.\nHolocarcy (https://www.holacracy.org) je model decentralizovanog organizovanja kompanija, čiji model upravljanja uzima najbolje iz tradicionalne hijerarhijske strukture i flat management principa. Ovaj pristup kombinuje strukturu i disciplinu sa autonomijom u donošenju odluka kroz samo-organizujuće timove.\nKompanija Unic podelila je iskustva u primeni ovog modela i benefitima koje su postigli na polju agilnost, efikasnosti i inovativnosti. Prema nivou energije koju je prezenter posedovao, mogli bi se izvući pogrešni zaključci da je holacracy zapravo prilično haotičan i nedefinisan sistem, što svakako nije, ali deluje da je implementacija veoma veoma zahtevna i kompleksna… Tokom procesa\nimplementacije, u kompaniji koja ima oko 500 zaposlenih, unapred su pripremili odgovore na oko 1000 mogućih pitanja, a tokom implementacije su morali da odgovore na još dodatnih 2000. Posle skoro pet meseci od uvođenja i 2 meseca od potpune primene, i dalje postoji dosta svakodnevnih izazova koji zahtevaju detaljnu analizu i reakciju.\n3. ML i AI primenjen na Carrera trkačke automobile\nJedan od inženjera iz kompanije Zulhke predstavio je lični projekat razvoja okruženja za Carrera trikačke automobile, na kome može da se primeni machine learning i artificial intelligence.\nIdeja je bila da kroz sistem senzora isčitava brzinu i bočnu komponentu sile koja deluje na auto, kako bi kroz machine learning, sistem mogao da nauči stazu, a zatim da AI pokušava da pravovremenim ubrzanjem i usporavanjem, da postigne bolje prosečno vreme koje je potrebno za jedan krug, od čoveka. Više hakatona je bilo organizovano kako bi se pobedio čovek, što su naravno, na kraju i uspeli…\nUtisci za kraj, planovi za budućnost\nI na kraju – ostvarenje dečačkog sna – posetili smo i Swiss federal railways (SBB CFF FFS), jedan od četiri Operations Centar švajcarske železnice, koji zaista deluje impozantno! Oni obezbeđuju da sve bude u sekund…\nUnutar naše delegacije, imali smo i interesantnu diskusiju o problemima outsorcinga iz Srbije. Polako se kristališe ideja o ukrupnjavanju manjih domaćih outsourcera radi zajedničkog nastupa u inostranstvu. Zajedničkim snagama bi podigli konkurentnost sa firmama kojima konkurišu na stranim tržištima, ali bi mogli i da povećaju vrednost koju donose krajnjim korisnicima. Domaće kompanije imaju potencijal da budu prepoznate kao partneri za rešenja po sistemu “ključ u ruke”.\nBila nam je čast da prisustvujemo ovom događaju! Srpska delegacija će, nadam se, uskoro uzvratiti fenomenalno gostoprimstvo!\nDigitalni CFO kao preduslov uspešne digitalne transformacije


U posljednjih desetak godina je nagledaniji TV program rijaliti koji se prikazuje skoro na svakoj privatnoj televiziji ali je ubjedljivo najpopularnija Zadruga čija se peta sezona upravo emituje na TV Pinku vlasnika Željka Mitrovića koji je prvi shvatio koji potencijal na Balaknu imaju ovakvi formati programa.\nU Zadruzi se nalaze takmičari koji su postali poznati zbog skandala koje prave i svađe, tuče i ljubavne afere su svakodnevna pojava. Spletke i laži su također dio svakodnevnog života u Beloj kući a sada je portal Republika otkrio i kako je zadrugarka Anđela Đuričić iznijela jednu jezivu lažnu tvrdnju i to sve u namjeri da se približi Stefanu Kariću na kojeg je bacila oko od samog ulaska u rijaliti.\nOna je u emisiji Pitanja novinara pričala o svom bratu Nikoli koji je poginuo kada je imao samo 24 godine a rekla je da je Nikola rođen 16. marta. Osman Karić je na svom Instagram profilu kasnije napisao kako je u pitanju nevjerovatna slučajnost pa čak i možda viša sila to što je Anđelin pokojni brat rođen na isti dan kada i pokojna djevojka Stefana Karića Dijana Milojković.\nPored toga Anđelin brat je sahranjen na dan i u vrijeme kada je Stefan Karić rođen .Osman je dodao i da je nevjerovatno da ove stvari koje Anđela nikome nije rekla kaže upravo Stefanu u radio emisiji. Sada se ispostavilo da je Anđela slagala jer je utvrđeno da je njen pokojni brat rođen 25. 08. 1995. godine a ne 16. marta kako je to ona tvrdila i pitanje je da li je nena priča i ispovijest bila samo način da se približi Stefanu. Video pogledajte ovdje.